Terra Computerata » Archive for έρευνα\nΆρθρα με ετικέτα “έρευνα”\nΣεπ 19 2012\nΑποτελέσματα έρευνας για τα ιστολόγια εκπαιδευτικών\nΔημοσιευμένο από terracomputerata στην κατηγορία blogs, web 2.0, εκπαιδευτικοί, με ετικέτες: εκπαιδευτικά ιστολόγια, έρευνα, ιστολόγια, ιστολόγια εκπαιδευτικών, ιστολόγοι\nΙστολόγια εκπαιδευτικών from Theresa Giakoumatou\nΘα ήθελα να ευχαριστήσω από καρδιάς τον επιβλέποντα καθηγητή της διπλωματικής μου κ. Άγη Παπαντωνίου για την εμπιστοσύνη που μου έδειξε, καθώς και για την πολύτιμη παρέμβαση, τις χρήσιμες συμβουλές και τις εύστοχες παρατηρήσεις του, που διευκόλυναν την περάτωση της διπλωματικής μου εργασίας. Ήταν πανταχού παρών, όποτε τον αναζήτησα και με στήριξε σε όλη τη διάρκεια της έρευνας.\nΕπίσης θα ήθελα να ευχαριστήσω όλους τους συναδέλφους εκπαιδευτικούς που συμμετείχαν στην έρευνα, τη στήριξαν διαδίδοντάς την και με βοήθησαν να την ολοκληρώσω, ιδιαίτερα τον Νίκο Κακλαμάνο για τις δικτυακές συζητήσεις μας και τέλος ένα μεγάλο ευχαριστώ στους συμφοιτητές μου για τα δύο ενδιαφέροντα χρόνια που περάσαμε μαζί.\n181 ερωτηματολόγια συλλέχθηκαν σε διάστημα ενός μήνα. Το πλέον ενδιαφέρον ήταν ότι μπόρεσα χάρη στην έρευνα να έρθω σε επαφή με πολύτιμες νησίδες σκέψης.\nΜαΐ 02 2012\nΈρευνα για τα εκπαιδευτικά ιστολόγια\nΔημοσιευμένο από terracomputerata στην κατηγορία blogs, με ετικέτες: έρευνα, ιστολόγια\nΕλάτε όλοι μαζί, κι εσείς που φοράτε κουκούλα (ανώνυμοι bloggers) κι εσείς που φοράτε καλσόν, ελάτε να οργανωθούμε να κάνουμε μία έρευνα για τα εκπαιδευτικά ιστολόγια. Εμφανίζει σημάδια κόπωσης η εκπαιδευτική μπλογκόσφαιρα; έχει απαυδήσει με την κατάσταση και στρέφεται αλλού; αλληλοσυνδεόμαστε; συζητάμε; γιατί μπλογκάρουμε; είναι που είναι ακριβοί οι ψυχίατροι ή ζητάμε τα 10 δεύτερα δημοσιότητας πριν το κλικ;\nΣας εγγυόμαστε την ανωνυμία σας και ότι δεν θα χάσετε πάνω από 10 λεπτά συμπληρώνοντάς το.\nΙαν 04 2010\nΧρηματοδοτώντας την έρευνα\nΔημοσιευμένο από terracomputerata στην κατηγορία εκπαίδευση, έρευνα, με ετικέτες: έρευνα, Πανεπιστήμιο\nΠώς χορηγούνται οι πανεπιστημιακές υποτροφίες και οι φοιτητικές ενισχύσεις; Η μελέτη της Michele Lamont «How professors think. Inside the curious world of academic judgement» (Harvard University Press, σελ. 330) δίνει μια εικόνα για τις αρχές που εφαρμόζουν οι αμερικανικές ακαδημαϊκές επιτροπές στη διάρκεια των ατελείωτων ωρών που εξετάζουν βιογραφικά, συστατικές επιστολές και προτάσεις ερευνητικών προγραμμάτων. Σύμφωνα με τον κριτικογράφο του TLS Adam Cuper, το κεντρικό συμπέρασμα της συγγραφέως είναι ότι όλες οι επιτροπές επιδιώκουν την υπεροχή, δεν είναι ωστόσο καθόλου αυτονόητο ότι υπάρχει συναίνεση ανάμεσα στα μέλη των διαφορετικών επιστημονικών πεδίων για το τι σημαίνει και πώς κατακτάται η υπεροχή. Η Michele Lamont μελέτησε τη στάση των διεπιστημονικών επιτροπών που χορηγούν υποτροφίες στις ανθρωπιστικές σπουδές και τις κοινωνικές επιστήμες για να διαπιστώσει ότι κάθε κοινότητα ιεραρχεί τις προτεραιότητές της με διαφορετικά κριτήρια. Οι οικονομολόγοι έτσι εκτιμούν τις μαθηματικές αρετές και υποτιμούν τη διερεύνηση γεγονότων. Οι ιστορικοί λατρεύουν τα γεγονότα. Και επειδή είναι σε θέση να διατυπώσουν τι τους αρέσει, τόσο οι οικονομολόγοι όσο και οι ιστορικοί ευνοούνται δυσανάλογα πολύ κατά τη διανομή των υποτροφιών.\nΣτον χώρο των φιλοσόφων αντιθέτως τα αποτελέσματα είναι πενιχρά, καθώς οι υποψήφιοι δυσκολεύονται να εξηγήσουν το ενδιαφέρον που παρουσιάζουν τα ακατανόητα για την πλειοψηφία ερευνητικά τους σχέδια. Αλλες πάλι επιστημονικές κοινότητες πάσχουν εξαιτίας των εσωτερικών τους συγκρούσεων. Οι πολιτικοί επιστήμονες και οι κοινωνιολόγοι λόγου χάρη είναι διχασμένοι ανάμεσα στους υπέρμαχους της δημιουργίας μοντέλων και τους εθνογράφους. Η αμερικάνική ανθρωπολογία και η γεωγραφία που κάποτε συνεργάζονταν είναι επίσης διχασμένες, καθώς οι επιστήμονές τους αισθάνονται ανασφαλείς ως προς την επιστημονική τους ταυτότητα. Οι φιλόλογοι τέλος επιμένουν να απορροφώνται από τις αλληλοϋποκαθιστούμενες θεωρίες οι οποίες αφήνουν στο διάβα τους διαρκείς μνησικακίες. Ανεξαρτήτως πάντως από τις εσωτερικές τους διχόνοιες, όλοι είναι, όπως υποστηρίζει ο Adam Cuper, εξαιρετικά καχύποπτοι απέναντι στα αιτήματα και τις φιλοδοξίες των υπολοίπων επιστημονικών πεδίων.\nΆρθρο της Ε. Κοτζιά στην Καθημερινή\nΟκτ 01 2009\nΤα παιδιά δεν ξεχνούν τα ψέματα των γονιών\nΔημοσιευμένο από terracomputerata στην κατηγορία γονείς, έρευνα, παιδαγωγικά, με ετικέτες: γονείς, έρευνα, ψέματα\nΑκόμη και τα αθώα ψέματα που λένε οι γονείς κάνουν κακό στα παιδιά, σύμφωνα με τα αποτελέσματα μιας αμερικανικής έρευνας. Ακόμη και οι γονείς που λένε ψέματα «για καλό», χάνουν την εμπιστοσύνη των παιδιών τους.\n«Αν δεν πλένεις τα αυτιά σου, θα φυτρώσει σπανάκι»· «αν δεν αφήσεις την πιπίλα, θά ΄ρθει να σε πάρει ο Μπαμπούλας»: ο κόσμος των παιδιών στα πρώτα χρόνια της ζωής τους είναι αρκετά σουρεαλιστικός και γεμάτος φανταστικά πλάσματα. Είναι η πραγματικότητα που δημιουργούν τα ψέματα των γονιών που λένε ολοένα και περισσότερο ψέματα στα παιδιά, όπως έδειξε μια έρευνα του Πανεπιστημίου της Καλιφόρνιας στο Σαν Ντιέγκο και του Πανεπιστημίου του Τορόντο. Η έρευνα δημοσιεύεται στην επιθεώρηση «Journal of Μoral Εducation» και, σύμφωνα με την Αμερικανίδα ψυχολόγο Γκέιλ Χέιμαν που την υπογράφει, όταν τα παιδιά καταλαβαίνουν τα ψέματα αυτά, χάνουν την εμπιστοσύνη τους στη μαμά και στον μπαμπά. Όμως υπάρχουν και θετικές επιπτώσεις. «Το να καταλάβεις ότι οι γονείς λένε ψέματα, βοηθάει στην ανάπτυξη του σκεπτικισμού, πράγμα που έχει ουσιαστική σημασία για να διαμορφώσει το παιδί κριτικό πνεύμα», λέει ο Ντιεμ Λούου, ο οποίος συνυπογράφει τη δημοσίευση. Στο πλαίσιο της έρευνας εξετάστηκαν μια ομάδα φοιτητών και ο ένας από τους γονείς καθενός εξ αυτών. Από τους πρώτους, ζητήθηκε να θυμηθούν ψέματα που τους είπαν κατά την παιδική ηλικία τους και 88% θυμήθηκαν περισσότερα από ένα.\n«Τα παιδιά θυμούνται τα ψέματα που ξεσκεπάζονται», εξηγεί ο Κανγκ Λι, διευθυντής του Ινστιτούτου Έρευνας για το Παιδί του Πανεπιστημίου του Τορόντο. Το 79% είπε ότι είχε ακούσει τους γονείς να λένε ότι είναι κακό να λες ψέματα. Μόνο 21% είπαν ότι είχαν με τους γονείς τους έναν έντιμο διάλογο κατά τον οποίο τους εξηγήθηκε ότι μερικές μισές αλήθειες είναι αποδεκτές.\nΑπό τους γονείς που ρωτήθηκαν, 78% παραδέχθηκαν ότι είπαν ψέματα στα παιδιά τους, οι περισσότεροι- κι αυτό είναι το εντυπωσιακό- για εγωιστικούς λόγους. Το να πεις σ΄ ένα παιδί πως, αν συνεχίσει να ανοίγει το ψυγείο, αυτό θα εκραγεί, είναι απλούστερο από το να του εξηγήσεις πώς λειτουργεί η συσκευή. Σ΄ αυτές τις περιπτώσεις, εξηγούν οι ερευνητές, το ψέμα δεν λέγεται για να μην πονέσει το παιδί ή για να ηρεμήσει, αλλά για να επιτευχθεί κάτι ταχύτερα. Αν λοιπόν, εξηγεί η Χέιμαν, είναι εντελώς αθώο (ακόμη και ενδεδειγμένο) να πεις ότι ο Αϊ-Βασίλης υπάρχει, μπορεί αντίθετα να είναι επικίνδυνο να πεις ψέματα για να διαμορφώσεις μια συμπεριφορά. «Το να πεις σ΄ ένα παιδί ότι τα ορνιθοσκαλίσματά του είναι άσχημα θα ήταν άσπλαχνο», εξηγεί η ερευνήτρια, «όμως συχνά οι γονείς λένε ψέματα ελαφρά τη καρδία… Η καλύτερη λύση είναι πάντα η ειλικρίνεια».\nΑυγ 13 2009\nΔημοσιευμένο από terracomputerata στην κατηγορία web 2.0, Διαδίκτυο, ψηφιακές κοινότητες, με ετικέτες: έρευνα, ευτυχία, μέτρηση\nΑν είστε ευτυχισμένοι, υπάρχει πλέον τρόπος να το γνωρίζουν οι επιστήμονες. Χρόνια τώρα, οικονομολόγοι, κοινωνιολόγοι, ψυχολόγοι και άλλοι ερευνητές ονειρεύονται μια μηχανή που θα μετρά αντικειμενικά το πιο υποκειμενικό από τα ανθρώπινα συναισθήματα: την ευτυχία. Τώρα, χάρη στους κομπιούτερ και το Ίντερνετ, πιστεύουν ότι βρήκαν μια λύση. Κάπως έτσι προέκυψε το ηλεκτρονικό «ηδονόμετρο».\nΤην ιδέα είχαν ο μαθηματικός Πίτερ Ντοντς και ο ειδικός των υπολογιστών Κρις Ντάνφορθ, του πανεπιστημίου του Βερμόντ των ΗΠΑ. Η σχετική επιστημονική εργασία δημοσιεύεται στο περιοδικό μελέτης της ευτυχίας «Journal of Happiness Studies», σύμφωνα με τους «Τάιμς» της Ν.Υόρκης.\nΣυνολικά, διαπιστώνεται επίσης ότι το αίσθημα ευτυχίας που διαπερνά τη «μπλογκόσφαιρα», έχει αυξηθεί κατά 4% περίπου από το 2005 μέχρι σήμερα. Τα Χριστούγεννα και η Μέρα του Αγίου Βαλεντίνου είναι οι κατ’ εξοχήν μέρες του χρόνου (με 6 στην κλίμακα), όπου η διάχυτη ευτυχία στην κοινωνία φθάνει στο αποκορύφωμά της. Άνδρες και γυναίκες έχουν περίπου ίδιο «σκορ» ευτυχίας, με ελαφρώς μεγαλύτερο των γυναικών (5,91 έναντι 5,89 των ανδρών).\nΟι αμερικανοί επιστήμονες αξιοποιούν ιδιαίτερα το άφθονο υλικό που συλλέγει ο δικτυακός τόπος www.wefeelfine.org, ο οποίος καταγράφει φράσεις από τα blogs όλου του κόσμου που ξεκινούν με την φράση «αισθάνομαι» (I feel). Η παρακολούθηση εστιάζεται στην καταγραφή και αξιολόγηση συγκεκριμένων λέξεων και εκφράσεων (στην αγγλική γλώσσα προς το παρόν) που είναι αντιπροσωπευτικές για το συναισθηματικό περιεχόμενο των γραφομένων και την ψυχική διάθεση αυτών που τα γράφουν και τα διακινούν στο διαδίκτυο. Κάθε λέξη και φράση βαθμολογείται σε μια κλίμακα από το 1 ως το 9 (π.χ. «παράδεισος» 8,72, «ματαιότητα» 4,30, «αυτοκτονία» 1,25 κλπ.). Όσο πιο μεγάλο το σκορ, τόσο πιο μεγάλη είναι η ψυχική ευφορία και η ευτυχία. Βέβαια, το αποτέλεσμα που προκύπτει, έχει νόημα μόνο για ένα μεγάλο αριθμό δεδομένων (λέξεων) και αντικατοπτρίζει όχι την ευτυχία μεμονωμένων ατόμων, αλλά μεγάλων πληθυσμών (μιας πόλης, μιας χώρας ή και όλης της Γης), ιδίως σε συγκεκριμένες περιόδους όπου συμβαίνει κάτι χαρακτηριστικό.\nΓια παράδειγμα, το «ηδονόμετρο» κατέγραψε ότι η εκλογή του Ομπάμα στις ΗΠΑ πέρυσι το Νοέμβριο ήταν η πιο ευτυχισμένη μέρα των Αμερικανών εδώ και τέσσερα χρόνια, ενώ ο θάνατος του Μάικλ Τζάκσον μια από τις πιο δυστυχισμένες μέρες – και όχι μόνο στην Αμερική.\nΜια άλλη αξιοσημείωτη διαπίστωση, που προκύπτει κυρίως από την ανάλυση του συναισθηματικού περιεχομένου εκατοντάδων χιλιάδων τραγουδιών (με τη βοήθεια κυρίως του διαδικτυακού τόπου www.hotlyrics.net), είναι ότι μετά το 1960 οι στίχοι της μουσικής έχουν γίνει κατά μέσο όρο 10% λιγότερο ευτυχισμένοι. Η εξάπλωση μουσικών ειδών όπως το «χαρντ ροκ», το «πανκ» και το «χέβι μέταλ», με τις συχνές επικλήσεις τους σε «μαύρα» αισθήματα και τον εξοβελισμό της λέξης «αγάπη» από το λεξιλόγιο των στίχων τους, έχουν μειώσει το μέσο όρο του «δείκτη ευτυχίας» της μουσικής διαχρονικά.\nΤο «ηδονόμετρο» ουσιαστικά είναι ένα πρόγραμμα λογισμικού που παρακολουθεί «αόρατο» τα συναισθήματα που εκατομμύρια άνθρωποι εκφράζουν στο Ίντερνετ μέσω διαφόρων δικτυακών τόπων, ιστολογίων (blogs), στίχων τραγουδιών, μηνυμάτων του Twitter, λόγων των πολιτικών κ.α.\nΕλευθεροτυπία με πληροφορίες από ΑΠΕ-ΜΠΕ\nΙούλ 25 2009\nΓια την Ελλάδα δεν υπάρχει μέλλον χωρίς έρευνα\nΔημοσιευμένο από terracomputerata στην κατηγορία Ελλάδα, έρευνα, με ετικέτες: brain drain, έρευνα\nΟ Νίκος Ξυδάκης μας υπενθυμίζει σε άρθρο του στην Καθημερινή:\nΠριν από ένα χρόνο, τέτοιες μέρες, είκοσι δύο Ελληνες επιστήμονες, κορυφαίοι στους τομείς τους διεθνώς, είχαν συνυπογράψει ένα κείμενο για το παρόν και το μέλλον της έρευνας εν Ελλάδι.\nΑπό το λιτό και σαφές κείμενο των 22, κρατάω το προοίμιο: «η ευημερία ή η περιθωριοποίηση μιας χώρας θα κριθεί σε μεγάλο βαθμό από την ικανότητά της να παράγει νέα γνώση, να αναπτύσσει τεχνολογία και να καινοτομεί». Κρατάω και τις επισημάνσεις τους για το brain drain, για τη μετανάστευση επιστημόνων δηλαδή, αλλά και τις λύσεις που προτείνουν ώστε να αποτραπεί η μετανάστευση και να επαναπατριστούν οι καταξιωμένοι και οι ταλαντούχοι νέοι. Ιδιαίτερη σημασία, ανώτερη και από τα συγκεκριμένα, έχει το ιδεολογικό – αξιακό πλαίσιο που προτείνουν: «Απαιτείται συντονισμένη προσπάθεια από καταξιωμένους επιστήμονες, την Πολιτεία και τα Μέσα Μαζικής Ενημέρωσης, ώστε να περάσει στη Νέα Γενιά το μήνυμα ότι ο δρόμος της επιστημονικής έρευνας, με τον οποίο συνδέονται ενδογενώς η αξιοκρατία, η ανιδιοτέλεια και η συνεχής αναζήτηση της αλήθειας, αποτελεί πρότυπο δημιουργικής ζωής…».\nΔιαβάστε και το σχετικό άρθρο της 1ης Ιουνίου 2008\nΙούλ 12 2009\nΔημοσιευμένο από terracomputerata στην κατηγορία Διαδίκτυο, Ελλάδα, έρευνα, με ετικέτες: δικτυακοί τόποι υπουργείων, έρευνα, κυβερνητικές σελίδες\nΗ Ελευθεροτυπία είχε χτες αφιέρωμα στους κυβερνητικούς δικτυακούς τόπους. Αναρωτιέται λοιπόν: «Τι κάνουν οι κόμβοι των υπουργείων της κυβέρνησης στο Διαδίκτυο; Επιτελούν κάποιο έργο ή απλώς πιάνουν… χώρο. » Μετά από μια γρήγορη επισκόπηση των Web sites των ελληνικών υπουργείων και διαπίστωσαβ πως όσον αφορά τη διανομή πληροφοριών που ενδεχομένως ενδιαφέρουν τους πολίτες, η κατάσταση μπορεί να μην είναι άριστη αλλά εν πάση περιπτώσει δεν είναι να μας πιάσει και μαύρη απελπισία.\nΘα διαφωνήσω… Αν υπολογίσουμε πόσα χρήματα μας κοστίζουν αυτά τα sites θα διαπιστώσουμε ότι η σχέση τιμής – απόδοσης είναι χειρίστη. Ειδικά για το ΥΠΕΠΘ έγραψαν : «Τι έχει: Πληροφοριακό υλικό για εκπαιδευτικούς, μαθητές και γονείς. Επίσης, πληροφορίες για διορισμούς. Ενδιαφέρουσα η σελίδα με το δωρεάν (ανοικτού κώδικα) εκπαιδευτικό λογισμικό.\nΘα περιμέναμε: Εντάξει, τα προηγούμενα χρόνια ήταν παράδειγμα προς αποφυγή τόσο από πλευράς σχεδίασης όσο και από πλευράς ποιότητας πληροφορίας. Λείπει βέβαια η online επικοινωνία με τον πολίτη, αλλά αυτό είναι γενικότερο πρόβλημα».\nΘα πρέπει όμως κάποιος να είναι σχετικός με το θέμα για να διαπιστώσει πόση παλαιωμένη και άχρηστη πληροφορία διαθέτει αυτός ο δικτυακός τόπος. Οτι κρεμιέται μένει στους αιώνες των αιώνων. Εκεί δε που υπάρχει ανάγκη εξυπηρέτησης, θέλουμε φερ’ειπείν να δούμε την ύλη των πανελλαδικών εξετάσεων, αν πάμε να την ανακαλύψουμε όχι από το μενού εκπαιδευτικοί αλλά στο δέντρο του υπουργείου χρειαζόμαστε το κοκκαλάκι της νυχτερίδας. Γιατί π.χ. δεν οργανώνονται οι εγκύκλιοι του ΥΠΕΠΘ σε ένα περιβάλλον με δυνατότητα αναζήτησης ώστε να περιορίζαμε λίγο και το χαρτοβασίλειο;\nΕπίσης αυτό το πολυδαίδαλο των υπηρεσιών όπου κάθε γραφείο στήνει και το δικό του δικτυακό τόπο με τα χρήματα των έργων δημοσιότητας που απορροφά…είναι κάτι σαν τις φαβέλες… Προχειρότητα και εγκατάλειψη.\nΚαι τέλος πάντων μόνο εξυπηρέτηση στα ελληνικά και αγγλικά; Μήπως θα έπρεπε να προστεθούν και άλλες γλώσσες;\nΓενικά πάντως στη χώρα μας δεν ωφελούμαστε από τις online υπηρεσίες. Μόνο οι ανταγωνιστικοί κλάδοι, οι διεθνοποιημένοι εκ των πραγμάτων (τράπεζες, μεταφορές) αναγκάστηκαν να περάσουν στην ψηφιακή εποχή. Οι υπόλοιποι χάρη στην ευρωπαϊκή ένωση απέκτησαν μία σελίδα στο διαδίκτυο αλλά τις περισσότερες φορές ελάχιστα λειτουργική.\nΑς μην ξεχνάμε ότι τα δίκτυα έχουν αξία όσο διασυνδέονται. Πόσο διασυνδεδεμένα είναι λοιπόν όλα τα παραμάγαζα του υπουργείου μας; Αν ναι ξέχασα. Εχουν όλα λινκ στη σελίδα του ΥΠΕΠΘ…\nΙούν 15 2009\nΟ Σεφέρης είναι τραγουδιστής και ο Φασιανός πτηνό!\nΔημοσιευμένο από terracomputerata στην κατηγορία Ελλάδα, έρευνα, ΜΜΕ, τέχνη, με ετικέτες: έρευνα, τηλεόραση\nΠοιοι είναι οι πλέον αναγνωρίσιμοι Ελληνες; Οι Αλέκος Φασιανός, Νικόλαος Γύζης, Γιώργος Σεφέρης και Οδυσσέας Ελύτης; Αν πιστέψουμε την έρευνα των μαθητών της Στ Δ τάξης του 24ου Δημοτικού Σχολείου της Θεσσαλονίκης, όχι! Σύμφωνα με τα όσα διαπίστωσαν, στις ηλικίες 9-40 ετών οι πιο γνωστοί είναι οι Αννίτα Πάνια, Χριστίνα Λαμπίρη, Κατερίνα Καραβάτου, Σάκης Ρουβάς , Ηλίας Ψινάκης, Ματθίλδη Μαγγίρα, Εφη Θώδη και ο νομάρχης Παναγιώτης Ψωμιάδης .\nΣύμφωνα με τον τοπικό Τύπο, η έρευνα των παιδιών, που τιτλοφορείται «Τέχνες και Τέχνη», αποδεικνύει ότι τόσο οι μαθητές όσο και οι ενήλικοι γνωρίζουν πολύ καλύτερα τα πρόσωπα που προβάλλονται στην τηλεόραση. Η έρευνα πραγματοποιήθηκε τον περασμένο Απρίλιο στην Ανατολική Θεσσαλονίκη, στοχεύοντας τόσο στη διερεύνηση των τηλεοπτικών συνηθειών των κατοίκων όσο και στην καταγραφή των λόγων για τους οποίους αφιερώνουν χρόνο στη «μικρή οθόνη». Επίσης όσοι συμμετείχαν στην έρευνα κλήθηκαν να διακρίνουν μέσα από μια μεγάλη λίστα ονομάτων ποιοι είναι καλλιτέχνες και ποιοι παρουσιαστές. Τα αποτέλεσμα ήταν διόλου ενθαρρυντικά: Πολλοί δήλωσαν ότι ο Σεφέρης είναι τραγουδιστής, ενώ άλλοι σημείωσαν ότι ο κ. Φασιανός είναι πτηνό. Ορισμένοι δεν είχαν ιδέα τι εστί Ελύτης, ενώ οι περισσότεροι αναγνώριζαν με ευκολία τις σύγχρονες «τηλεπερσόνες».\nΙούν 02 2009\nΟ Γολγοθάς των μαθητών\nΔημοσιευμένο από terracomputerata στην κατηγορία εκπαίδευση, Ελλάδα, έρευνα, σχολείο, με ετικέτες: έρευνα, μαθητές, Π.Ι., συνασθήματα\nΟ Νίκος Φωτόπουλος ερευνητής σε θέματα εκπαιδευτικής πολιτικής προσεγγίζει σε άρθρο του στην Ελευθεροτυπία το θέμα της ποιότητας στην εκπαίδευση.\nΗ «ποιότητα» στην εκπαίδευση αποτελεί απαίτηση όλων. Ιδιαίτερα σήμερα που η εκπαίδευση είναι μαζική, ταχύτατα αναπτυσσόμενη και προϋποθέτει το συντονισμό, την ενεργοποίηση αλλά και τη συνέργια πολλών παραγόντων. Αναλυτικά προγράμματα, σχολικά εγχειρίδια, κτίρια και τεχνολογικός εξοπλισμός, διδακτικές μέθοδοι, διοικητικοί και υποστηρικτικοί μηχανισμοί, βασική κατάρτιση και επιμόρφωση των εκπαιδευτικών, κρατική χρηματοδότηση, μοντέλα διοίκησης και οργάνωσης της σχολικής μονάδας αποτελούν μερικές μόνο από τις παραμέτρους που συνθέτουν το πλαίσιο μέσα στο οποίο καλείται να πραγματωθεί η εκπαιδευτική πράξη, επηρεάζοντας ταυτόχρονα την ουσία και την αποτελεσματικότητά της.\nΗ ποιότητα στην εκπαίδευση και ο σχετικισμός του περιεχομένου της\nΕίναι σαφές ότι η οποιαδήποτε προσέγγιση της ποιότητας στην εκπαίδευση σχετίζεται με το «πεδίο ορισμού» της, το τι δηλαδή θεωρούμε ως κοινωνία ποιότητα και ποια είναι τα συστατικά της στοιχεία. Είναι ευνόητο ότι ο ορισμός της ποιότητας είναι προβληματικός, γιατί η ίδια η έννοια από μόνη της δεν είναι ούτε πολιτικά αθώα ούτε κοινωνικά ουδέτερη. Αντίθετα, συναρτάται από τους στόχους και τις στρατηγικές προτεραιότητες που ένα εκπαιδευτικό σύστημα θέτει καθώς και τις πρακτικές που αυτό χρησιμοποιεί για να επιτευχθούν οι στόχοι αυτοί. Με άλλα λόγια, το ζήτημα της ποιότητας δεν αποτελεί μια διαχρονική σταθερά, την οποία θα πρέπει a priori να αποδεχθούμε, αντίθετα συνιστά μια κοινωνική μεταβλητή την οποία θα πρέπει διαρκώς να σμιλεύουμε παλεύοντας ταυτόχρονα να συν-διαμορφώνουμε το περιεχόμενο και τη δυναμική της.\nΧαρακτηριστική, στην περίπτωση αυτή, είναι η πρόσφατη έρευνα του Παιδαγωγικού Ινστιτούτου που φέρνει στο προσκήνιο τον προβληματισμό αυτό, επιχειρώντας ουσιαστικά μια σύγχρονη προσέγγιση της έννοιας της ποιότητας στην εκπαίδευση μέσα από τις απόψεις γονέων, μαθητών και εκπαιδευτικών.\nΑπαισιοδοξία, απογοήτευση, δυσθυμία: συνώνυμα του εκπαιδευτικού μας συστήματος\nΜαΐ 11 2009\nΙστορία… μόνο για Ελληνες διδάσκεται στα σχολεία\nΔημοσιευμένο από terracomputerata στην κατηγορία έρευνα, Ιστορία, με ετικέτες: έρευνα, Π.Ι.\nΕνδιαφέροντα συμπεράσματα προκύπτουν από έρευνα που πραγματοποίησε το Παιδαγωγικό Iνστιτούτο σχετικά με τις αντιλήψεις των καθηγητών για το μάθημα της Iστορίας στο Λύκειο. Στην έρευνα συμμετείχαν 971 φιλόλογοι, οι οποίοι κατά το σχολικό έτος 2003-2004 δίδασκαν το μάθημα της Iστορία σε Λύκεια από όλους τους νομούς της χώρας. Τα αποτελέσματα της έρευνας κρίνεται σκόπιμο να αξιοποιηθούν στον διάλογο για την Παιδεία\nEλληνοκεντρικό και… εσωστρεφή χαρακτήρα έχει το μάθημα της Iστορίας στα ελληνικά σχολεία. Oι ιστορικές περίοδοι που αφορούν, για παράδειγμα, στη Pώμη ή τους ανατολικούς λαούς «απορρίπτονται» από τους καθηγητές που διδάσκουν το μάθημα στα Λύκεια, ενώ αντιθέτως προτιμώνται η Aρχαία Eλληνική Iστορία, καθώς και η Nεότερη και Σύγχρονη Iστορία. Tην ίδια ώρα, φαίνεται πως οι διδάσκοντες αντιμετωπίζουν την Iστορία ως ένα είδος… καταλόγου πληροφοριών του παρελθόντος, δείχνοντας, μάλιστα, μια «εμμονή» στις λεπτομέρειες. Aποτέλεσμα είναι οι μαθητές να βλέπουν την Iστορία ως κάτι αναγκαίο και απωθητικό και να οδηγούνται στη στείρα απομνημόνευση των γεγονότων, η οποία «επιβραβεύεται» τόσο στις πανελλαδικές εξετάσεις για την εισαγωγή στην τριτοβάθμια εκπαίδευση όσο και στους διαγωνισμούς του AΣEΠ για το διορισμό στο Δημόσιο…\nTι φταίει για τα προβλήματα στη διδασκαλία του μαθήματος; Γιατί οι καθηγητές δυσκολεύονται να «διαβάσουν» τις πηγές του παρελθόντος και να τις μεταδώσουν με τρόπο ελκυστικό στους μαθητές; Tο «καμπανάκι», τονίζουν οι επιστήμονες, χτυπά για τα Πανεπιστημιακά Tμήματα της Iστορίας και τα Tμήματα των Φιλοσοφικών Σχολών…\nTα παραπάνω συμπεράσματα προκύπτουν, μεταξύ άλλων, από έρευνα που πραγματοποίησε το Παιδαγωγικό Iνστιτούτο σχετικά με τις αντιλήψεις των καθηγητών για το μάθημα της Iστορίας στο Λύκειο. Tην επιστημονική ευθύνη της έρευνας είχε η κ. Aναστασία Kυρκίνη – Kούτουλα, ενώ συμμετείχαν οι Eφη Aργυρού, Δημήτριος Γιαννακόπουλος και Bασιλική Σακκά. Στην έρευνα συμμετείχαν 971 φιλόλογοι, οι οποίοι κατά το σχολικό έτος 2003-2004 δίδασκαν το μάθημα της Iστορία σε Λύκεια από όλους τους νομούς της χώρας.\nH έρευνα παρουσιάζει μεγάλο ενδιαφέρον μιας και οι «πόλεμοι» για το μάθημα της Iστορίας είναι συχνό φαινόμενο στη χώρα μας -ο τελευταίος έγινε με αφορμή το βιβλίο Iστορίας της κ. Mαρίας Pεπούση για την στ΄ τάξη του δημοτικού- ενώ τα αποτελέσματά της κρίνεται σκόπιμο να αξιοποιηθούν στο πλαίσιο του εν εξελίξει διαλόγου για την Παιδεία. Aρκετοί καθηγητές αναφέρονται στην ανάγκη μείωσης της διδακτέας ύλης, τον εκσυγχρονισμό της διδασκαλίας με τη χρήση των νέων τεχνολογιών, την αλλαγή των βιβλίων, αλλά και την κατάλληλη επιμόρφωσή τους για να ανταποκριθούν στις απαιτήσεις του μαθήματος.\nEιδικότερα, το θέμα προσεγγίστηκε με βάση τρεις θεματικές ενότητες: α) Kαθηγητές και επιστήμη της Iστορίας, β) Kαθηγητές και διδακτικές πρακτικές – παιδαγωγική διάσταση και γ) πλαίσιο εκπαίδευσης των καθηγητών που διδάσκουν το μάθημα της Iστορίας στην Eλλάδα.\nTα κυριότερα συμπεράσματα που προκύπτουν είναι τα εξής:\nH Iστορία είναι δύσκολη γιατί πρέπει να έχεις… πολύ καλή μνήμη: Oι επτά στους δέκα καθηγητές της έρευνας (67,5%) θεωρούν ότι η διδασκαλία της Iστορίας είναι αρκετά ή πολύ δύσκολη. Oι γυναίκες θεωρούν δυσκολότερο το μάθημα από ό,τι οι άνδρες, ενώ τη μεγαλύτερη αυτοπεποίθηση ως προς την ευκολία να διδάξουν το μάθημα έχουν οι εμπειρότεροι καθηγητές, ηλικίας 56 έως 65 ετών. Πού έγκειται η δυσκολία του μαθήματος; «H διδασκαλία της Iστορίας είναι δύσκολη γιατί πρέπει να θυμάσαι λεπτομέρειες» ή «γιατί πρέπει να έχεις πολύ καλή μνήμη», απάντησαν κάποιοι από τους συμμετέχοντες. Mάλιστα, ο ένας στους δύο καθηγητές (52,11%) υποστήριξε ότι ο βαθμός επιτυχίας των υποψηφίων στις πανελλαδικές εξετάσεις στο μάθημα της Iστορίας εξαρτάται από την «αποστήθιση της εξεταστέας ύλης». Kάποιοι άλλοι συμμετέχοντες έθιξαν ως αιτία δυσκολίας του μαθήματος το ζήτημα της αντικειμενικότητας της ιστορικής γνώσης, ότι δηλαδή «είναι πολλά τα αμφιλεγόμενα θέματα στην Iστορία». Συντριπτικό είναι, εξάλλου, το ποσοστό των καθηγητών που δεν αισθάνεται «άνετα» με τις πηγές.\nTο 85,58% των ερωτηθέντων έκρινε ότι τα κύρια προβλήματα που αντιμετωπίζουν όταν καλούνται να αξιολογήσουν τους μαθητές τους είτε στο Λύκειο, είτε στις πανελλαδικές εξετάσεις είναι το «μεγάλο ποσοστό βαθμολογίας στην επεξεργασία των πηγών» και οι «μη μετρήσιμες απαντήσεις (έλλειψη σαφών αξιολογικών κριτηρίων)».\n«Nαι» στην Kλασική Περίοδο, «όχι» σε Pώμη και ανατολικούς πολιτισμούς: H Σύγχρονη Iστορία, η Nεότερη Iστορία και η Kλασική Aρχαιότητα είναι, σύμφωνα με τους καθηγητές, οι τρεις πρώτες ιστορικές περίοδοι που θα πρέπει να διδάσκονται οπωσδήποτε στο Λύκειο.\nMάλιστα, η κλασική εποχή έρχεται πρώτη όταν οι καθηγητές καλούνται να προσδιορίσουν τις ιστορικές περιόδους που παρουσιάζουν ενδιαφέρον για τους μαθητές όλων των τάξεων του Λυκείου. Aντίθετα, «απορρίπτονται» οι ενότητες που αφορούν στη Pωμαϊκή Περίοδο και στους ανατολικούς πολιτισμούς (από την A΄ Λυκείου), στον Mεσαίωνα (από τη B΄ Λυκείου), καθώς και στους λαούς της Λατινικής Aμερικής, του Iσλάμ και της Kίνας. Σύμφωνα με τους ερευνητές, η απόρριψη της Pώμης, των Aνατολικών καθώς και άλλων μακρινών λαών «διαβάζεται» ως μια «τοπικιστική», «ελληνοκεντρική» στάση από μέρους των καθηγητών, η οποία ενισχύεται και από τη μικρότερη εξοικείωση των καθηγητών με τις περιόδους αυτές στη διάρκεια των προπτυχιακών τους σπουδών στο Πανεπιστήμιο. Eπίσης, υπο-αντιπροσωπεύονται η ιστορία του φεμινιστικού και του εργατικού κινήματος ή η ιστορία της μετανάστευσης, χαρακτηριστικό και αυτό της προτίμησης στην πολιτική και στρατιωτική Iστορία. Σημειώνεται, πάντως, ότι οι περισσότεροι καθηγητές θεωρούν ως βασικό στόχο της διδασκαλίας του μαθήματος τη «δημιουργία ιστορικής κρίσης και συνείδησης», ενώ μικρό ποσοστό προέταξε τον στόχο για τη «διαμόρφωση εθνικής ταυτότητας και συνείδησης».\n«Προσκόλληση» στο σχολικό βιβλίο\nOι καθηγητές είναι «αρκετά ευχαριστημένοι» από τα βιβλία της Iστορίας του Λυκείου, ενώ τα προβλήματα που εντοπίζουν αφορούν στην αφήγηση που είναι «λεπτομερειακή», «συμπυκνωμένη», «ανιαρή» και «δυσνόητη». Ωστόσο, οι διδάσκοντες φαίνεται ότι βλέπουν το σχολικό βιβλίο ως κάτι το «οριστικό» το οποίο θα πρέπει να παραδοθεί με τον κατάλληλο τρόπο στους μαθητές και πιθανότατα θα αναπαραχθεί από αυτούς στις εξετάσεις. H αξιοποίηση εναλλακτικών μέσων, όπως είναι, για παράδειγμα, το διαδίκτυο, γίνεται μόλις από το 6% των καθηγητών.\nO «πόλεμος» της Iστορίας που ξαναγράφεται…\nΣτις προθήκες των βιβλιοπωλείων βρίσκεται το βιβλίο Iστορίας της κ. Mαρίας Pεπούση για την στ΄ δημοτικού, το οποίο αποσύρθηκε από τα σχολεία ως υπερβολικά «φιλελεύθερο». H ιστορία… ξαναγράφεται κατ΄ ανάθεση από τον καθηγητή της Nεότερης Iστορίας στο Aριστοτέλειο Πανεπιστήμιο Θεσσαλονίκης κ. Iωάννη Kολιόπουλο και το νέο βιβλίο αναμένεται να διανεμηθεί στους μαθητές από το επόμενο σχολικό έτος. O κ. Kολιόπουλος συνδέεται με το Iνστιτούτο Δημοκρατίας «Kωνσταντίνος Kαραμανλής», είναι μέλος της διοίκησης της Eταιρείας Mακεδονικών Σπουδών -που είχε καταγγείλει το βιβλίο της κ. Pεπούση για «επιχείρηση αποδόμησης του έθνους, του εθνικού κράτους και της εθνικής ταυτότητας»- αντιπρόεδρος του Iδρύματος Mελετών Xερσονήσου του Aίμου που λειτουργεί υπό την εποπτεία του υπουργείου Πολιτισμού με εξειδίκευση στα θέματα των Bαλκανίων και αντιπρόεδρος του Πανεπιστημίου Δυτικής Mακεδονίας.\nΤι λέει η συγγραφέας\nΌλα δείχνουν πως το βιβλίο της κ. Pεπούση, που καταγγέλθηκε ως επικίνδυνο και… προδοτικό και άφησε εκτός Bουλής την πρώην υπουργό Παιδείας κ. Mαριέττα Γιαννάκου, θα αντικατασταθεί από ένα εθνικά «καθαρό» σύγγραμμα. Πώς σχολιάζει η κ. Pεπούση σήμερα, ενάμιση χρόνο μετά την απόσυρση του βιβλίου της, τον τρόπο με τον οποίο διδάσκεται η Iστορία στα σχολεία; «Παρά το δημόσιο θόρυβο και τις διεκδικήσεις γύρω από την Iστορία και το παρελθόν, η Iστορία στο ελληνικό σχολείο δεν έχει καταφέρει να ενηλικιωθεί, να διδάσκεται από ιστορικούς, να επηρεάζεται από την αντίστοιχη επιστήμη αναφοράς, να παρακολουθεί τις επιστημολογικές εξελίξεις που είναι εξαιρετικά πλούσιες στον τομέα της διδακτικής της ιστορίας», τονίζει, στην «H», η κ. Pεπούση και προσθέτει: «Παραμένει εγκλωβισμένη σε μια αντίληψη ex cathedra γεγονοτολογικής εθνοκεντρικής, αυτιστικής σχεδόν, Iστορίας που διδάσκει τη μία και μοναδική αλήθεια και δεν ενδιαφέρεται για τις αλήθειες και τον πολιτισμό των άλλων, ούτε για την ανάπτυξη της ιστορικής σκέψης των παιδιών. H σχολική ιστορία στην Eλλάδα είναι μια ‘κατ’ ευφημισμό’, θα μπορούσαμε να πούμε, Iστορία». Θα φανεί ίσως παράδοξο, αλλά η αντιπαράθεση με αφορμή το βιβλίο της κ. Pεπούση δεν αποτελεί ελληνική αποκλειστικότητα.\nOι «πόλεμοι» των εγχειριδίων Iστορίας είναι συχνό φαινόμενο στον σύγχρονο κόσμο. Στις HΠA, για παράδειγμα, ο πρώην πρόεδρος Tζορτζ Mπους ανακοίνωνε τον Σεπτέμβριο του 2002 με κάθε επισημότητα τα νέα μέτρα για την ενίσχυση της «ορθής» διδασκαλίας της Iστορίας στα σχολεία. Στην ομιλία του, κατά τη διάρκεια της 215ης επετείου από την υπογραφή του Συνταγματικού Xάρτη της χώρας, η γνώση της αμερικανικής ιστορίας παρουσιαζόταν ως απαραίτητη προϋπόθεση για την καλλιέργεια του πατριωτισμού των παιδιών και συσχετιζόταν άμεσα με το χτύπημα στους Δίδυμους Πύργους που είχε γίνει ένα χρόνο πριν…\n«Eμμονή» στις ιστορικές λεπτομέρειες\nΌπως επισημαίνουν οι ερευνητές, στην Eλλάδα υπάρχει μια εμμονή σε μια «γεγονοτολογική» και «πραγματολογική» προσέγγιση της Iστορίας. Δίνεται, δηλαδή, σημασία στις λεπτομέρειες και τα γεγονότα κυρίως με τη μορφή αφηγήσεων ή διαλέξεων. Mεγάλο μερίδιο ευθύνης γι’ αυτό φαίνεται ότι έχουν τα Πανεπιστημιακά Tμήματα της Iστορίας και γενικά τα Tμήματα των Φιλοσοφικών Σχολών, καθώς δεν προσφέρουν επαρκή μαθήματα διδακτικής της Iστορίας στους φοιτητές τους. Eπίσης, σε αντίθεση με άλλες ευρωπαϊκές χώρες, στην Eλλάδα δεν υφίσταται χωριστός κλάδος καθηγητών Iστορίας. Eίναι χαρακτηριστικό ότι μόνο ο ένας στους τρεις καθηγητές που διδάσκουν Iστορία έχει τελειώσει Iστορικό – Aρχαιολογικό Tμήμα. Oι υπόλοιποι έχουν σπουδάσει Φιλολογία. Eπίσης, το 90% των καθηγητών δεν έχει πραγματοποιήσει μεταπτυχιακές σπουδές. Tο 60,6% έχει επιμορφωθεί σε σχέση με τη διδακτική της Iστορίας, αλλά αρκετοί από αυτούς (20,5%) δεν έμειναν ευχαριστημένοι. Eπίσης, ο ένας στους δύο καθηγητές λαμβάνει υπόψη τις οδηγίες του Παιδαγωγικού Iνστιτούτου, τις οποίες, όμως, βρίσκει μόνο «αρκετά βοηθητικές»…\nΕδώ διδάσκουν Ιστορία μόνο οι φιλόλογοι…\nIδιαίτερα σημαντική κρίνει ο κ. Aντώνης Λιάκος, καθηγητής Nεότερης και Σύγχρονης Iστορίας στο Tμήμα Iστορίας και Aρχαιολογίας του Πανεπιστημίου Aθηνών, την έρευνα του Παιδαγωγικού Iνστιτούτου για τις αντιλήψεις των διδασκόντων για το μάθημα της Iστορίας, την πρώτη μετά τη μελέτη της Άννας Φραγκουδάκη με θέμα «Tι είν΄ η πατρίδα μας; Eθνοκεντρισμός στην Eκπαίδευση». Έρχεται, μάλιστα, να ανατρέψει κάποια από τα συμπεράσματα εκείνης της έρευνας.\n«Για παράδειγμα, η προτεραιότητα της Kλασικής Aρχαιότητας αντικαθίσταται εδώ από το ενδιαφέρον για τη Σύγχρονη και Nεότερη Iστορία. Aυτό είναι θετικό, παρά το γεγονός πως φαίνεται ότι η Iστορία διαβάζεται με παροντικούς όρους, σαν ένα είδος σύγχρονης συζήτησης», αναφέρει, στην «H», ο κ. Λιάκος. Kαι προσθέτει: «Eίναι σαφές, ωστόσο, ότι ο χαρακτήρας του μαθήματος της Iστορίας παραμένει ελληνοκεντρικός. Yπάρχει, δηλαδή, μια αντίληψη για το ‘χρήσιμο παρελθόν’ στην επιλογή των διδασκόμενων ιστορικών περιόδων. Xαρακτηριστικό είναι ότι η Pωμαϊκή Περίοδος δεν φαίνεται να προσελκύει ενδιαφέρον, ούτε όμως και τα ελληνιστικά χρόνια, εν μέρει γιατί οι ιστορικές αυτές περίοδοι δεν είναι γνωστές και εν μέρει επειδή δεν τις έχει εγκολπωθεί η κοινή περί ιστορίας αντίληψη ως μέρος του παρελθόντος της».\nTην ίδια ώρα, υποστηρίζει ο κ. Λιάκος, η έρευνα του Παιδαγωγικού Iνστιτούτου δείχνει πως οι καθηγητές έχουν μια πολύ στενή αντίληψη της Iστορίας. Έχουν μια εμμονή σε μια «γεγονοτολογική» και «πραγματολογική» προσέγγιση της Iστορίας, με αποτέλεσμα να καλλιεργείται κυρίως η μνήμη και όχι η κριτική ικανότητα των μαθητών. «Oι διδάσκοντες φαίνεται ότι ασπάζονται τις βασικές αρχές της ‘μεγάλης αφήγησης’ κι αυτό έχει ως συνέπεια να δυσκολεύονται να διαβάσουν και να κατανοήσουν πηγές, είτε αυτές είναι γραπτά κατάλοιπα, είτε πρόκειται για εικαστικά έργα του παρελθόντος, μνημεία ή αρχαιολογικούς τόπους. Πρόκειται για αδυναμία ανάγνωσης και διατύπωσης ερωτημάτων του διαφορετικού στο χρόνο», επισημαίνει. Παράλληλα, οι διδάσκοντες εμφανίζονται προσκολλημένοι στα σχολικά εγχειρίδια όταν διεθνείς μελέτες έχουν δείξει ότι αυτά αποτελούν ένα μικρό μόνο μέρος του τρόπου με τον οποίο οι μαθητές αποκτούν τη γνώση. H σύγχρονη διδασκαλία του μαθήματος Iστορίας πρέπει να βασίζεται στην πολλαπλότητα των μέσων, όπως είναι το διαδίκτυο, το βίντεο ή τις επισκέψεις σε αρχαιολογικούς χώρους. Tα συμπεράσματα της έκθεσης του Παιδαγωγικού Iνστιτούτου, κατά τον κ. Λιάκο, αντανακλούν σε μεγάλο βαθμό «τις αδυναμίες των Tμημάτων Iστορίας και τον τύπο της Iστορίας που διαχέουν. Tην αδιαφορία τους για τη θεωρία και τη διδακτική της Iστορίας». Eκεί, κατά την άποψή του, θα πρέπει να χτυπήσει καμπανάκι. Eίναι χαρακτηριστικό ότι στα ελληνικά πανεπιστήμια υπάρχει μόνο ένα μάθημα για την ιστορία της Aμερικής, ενώ οι φοιτητές διδάσκονται ελάχιστα για τη σύγχρονη ευρωπαϊκή Iστορία στα περισσότερα Tμήματα. H Eλλάδα είναι δε η μόνη χώρα στον κόσμο όπου δεν υπάρχει ειδικότητα του ιστορικού στην εκπαίδευση. O φιλόλογος θεωρείται ότι τα ξέρει όλα παρά το γεγονός ότι μπορεί να μην έχει παρακολουθήσει ούτε ένα μάθημα Iστορίας στο Πανεπιστήμιο…. «Ποιοι αντιδρούν στην καθιέρωση της ειδικότητας του ιστορικού; Oι συνδικαλιστές και οι φοιτητικές παρατάξεις. Πώς, λοιπόν, να αναβαθμιστεί το μάθημα της Iστορίας και πώς να αποκτήσει σύγχρονο ενδιαφέρον αν δεν διαμορφώνονται ως ιστορικοί οι άνθρωποι που το διδάσκουν;» αναρωτιέται ο κ. Λιάκος…\nΑπρ 11 2009\nΗ «δυσκολότερη ώρα» της εβδομάδας\nΔημοσιευμένο από terracomputerata στην κατηγορία facebook, έρευνα, με ετικέτες: έρευνα\nΗ Τρίτη -και συγκεκριμένα στις 11.45 π.μ.- και όχι η Δευτέρα είναι η πιο δύσκολη στιγμή της εβδομάδας, υποστηρίζουν Βρετανοί ερευνητές. Το συμπέρασμα αυτό προέκυψε έπειτα από έρευνα, στην οποία συμμετείχαν 3.000 άτομα.\nΟι συμμετέχοντες παραδέχτηκαν ότι το μεγαλύτερο μέρος της Δευτέρας το περνούν, προσπαθώντας να εγκλιματιστούν, ενώ την Τρίτη βρίσκονται αντιμέτωποι με τις εκκρεμότητες της προηγούμενης μέρας και τον προγραμματισμό της υπόλοιπης εβδομάδας!\nΟ τρόπος που αντιμετωπίζουν το στρες είναι το «σερφάρισμα» στα site κοινωνικής δικτύωσης, όπως το Facebook…\nΑπρ 04 2009\nΔημοσιευμένο από terracomputerata στην κατηγορία blogs, web 2.0, Διαδίκτυο, ΜΜΕ, με ετικέτες: arianna huffington, huffington post, δημοσιογραφία, έρευνα\nTo Huffington Post Investigative Fund θα είναι ένας μη κερδοσκοπικός οργανισμός που θα χρηματοδοτήσει ομάδες δημοσιογράφων (είτε ανήκουν στην Huffington Post είτε είναι ελεύθεροι) ώστε να κάνουν ερευνητική δημοσιογραφία σε βάθος για μια σειρά σημαντικά θέματα.\nΟ οργανισμός θα χρηματοδοτηθεί αρχικά από την Huffington Post και την Atlantic Philanthropies – ένα μη κερδοσκοπικό φιλανθρωπικό οργανισμό. Η ανακοίνωση έρχεται σε μια στιγμή που πολλοί δημοσιογράφοι στις ΗΠΑ μένουν χωρίς δουλειά, και η δημιουργία θέσεων εργασίας σε ένα τέτοιο περιβάλλον είναι μια ισχυρή ένεση ελπίδας. Ήδη η Arianna δήλωσε ότι θέλει να βάλει στο σχήμα πολλούς απολυμένους δημοσιογράφους, ενώ αυτοί θα συνεργάζονται με τους χιλιάδες άλλους bloggers και ελεύθερους επαγγελματίες που θέλουν να συμμετέχουν στη διερεύνηση θεμάτων.\nΗ προσπάθεια αυτή δίνει πολλές απαντήσεις, όπως για παράδειγμα ποιό μπορεί να είναι το μέλλον της δημοσιογραφίας μετά τη διαφαινόμενη κατάρρευση μεγάλων εκδοτικών συγκροτημάτων στις ΗΠΑ. Όπως γράφει σήμερα ο Jay Rosen που θα είναι επικεφαλής της ομάδας συμβούλων του νέου σχήματος\nΕίναι το ξεκίνημα ενός νέου ψηφιακού ειδησεογραφικού οργανισμού με εστίαση στο πρωτογενές ρεπορτάζ. Μπορεί να πει κανείς ότι οι αρχές του εκφράζονται στο: “κάνε έρευνα μια φορά, δημοσίευσε τη παντού” επειδή τα προϊόντα του (ρεπορτάζ) θα είναι διαθέσιμα ελεύθερα σε κάθε άλλο ειδησεογραφικό οργανισμό ή web site για δημοσίευση ακριβώς τη στιγμή που δημοσιεύονται και στην Huffington Post (πιθανότατα με μια Creative Commons άδεια χρήσης – αλλά αυτό δεν έχει αποφασιστεί ακόμα).\nΜία open source δημοσιογραφία δηλαδή. Έχει σκεφτεί κανείς ότι το μοντέλο της κοινότητας ανοιχτού λογισμικού μπορεί να είναι και το μέλλον της δημοσιογραφίας?\nΜαρ 22 2009\nΔεν αξίζει η ζωή χωρίς το διαδίκτυο\nΔημοσιευμένο από terracomputerata στην κατηγορία web 2.0, Διαδίκτυο, έρευνα, με ετικέτες: Διαδίκτυο, έρευνα\nΕκπλήσσουν τα συμπεράσματα έρευνας, αναφορικά με τη χρήση του διαδικτύου, που διεξήχθη στο Χονγκ ΚονγκΊντερνετ, όπου ένας στους επτά νέους κατοίκους εκεί δηλώνει ότι η ζωή δεν θα είχε νόημα και δεν θα άξιζε αν δεν υπήρχε το Ίντερνετ.\nΣτην έρευνα συμμετείχαν 1800 ατόμα, ηλικίας 12 έως 25 ετών και από αυτούς το 14% απάντησε ότι δεν θα μπορούσαν να ζήσουν χωρίς το Ίντερνετ, ενώ το 80% χαρακτήρισε το διαδίκτυο ως απαραίτητο. Επίσης το ένα τέταρτο των ατόμων που συμμετείχαν στην έρευνα απάντησε ότι χρησιμοποιούν το Ίντερνετ πάνω από τέσσερις ώρες κάθε μέρα. Σημειώνεται ότι στο Χονγκ Κονγκ ζουν 7 εκατομμύρια άνθρωποι και το 77% των νοικοκυριών έχουν ευρυζωνικές συνδέσεις.(Πληροφορίες ΑΠΕ-ΜΠΕ) Ελευθεροτυπία\nΕρευνα για τον εθισμό των νέων\nΔημοσιευμένο από terracomputerata στην κατηγορία Διαδίκτυο, Ελλάδα, έρευνα, υγεία, με ετικέτες: Διαδίκτυο, εθισμός, έρευνα\nΕθισμός στο Ίντερνετ, παχυσαρκία αλλά και νευρική ανορεξία είναι οι τρεις νόσοι που μαστίζουν την υγεία των εφήβων στην Ελλάδα, σύμφωνα με μελέτες της Μονάδας Εφηβικής Υγείας ΜΕΥ) του νοσοκομείου «Π&Α Κυριακού». Η ΜΕΥ του νοσοκομείου έχει δεχθεί περισσότερες από 9.000 επισκέψεις και παρακολουθούνται πάνω από 1.700 έφηβοι.\nΑπό το καλοκαίρι του 2007 έχει δεχθεί εφήβους με αίτημα την αντιμετώπιση της υπερβολικής χρήσης του Διαδικτύου.\nΤο φαινόμενο που έχει φέρει σε αμηχανία την επιστημονική κοινότητα παγκοσμίως αποκτά διαστάσεις και στην Ελλάδα.\nΈρευνες της ΜΕΥ έχουν δείξει ότι οι κύριοι λόγοι, που οδηγούν τον έφηβο στην εξάρτηση είναι τα ηλεκτρονικά παιχνίδια κυρίως και τα chat rooms. Από την άλλη, οι έφηβοι που χρησιμοποιούν το Ίντερνετ συνετά ( για πληροφορίες, υπηρεσίες, εκπαίδευση κτλ.) δεν εθίζονται εύκολα.\nΗ ενασχόληση με το Διαδίκτυο στο πλαίσιο του σχολείου αποδεικνύεται επίσης προστατευτικός παράγοντας. Η απουσία μαθήματος πληροφορικής και ασφάλειας στο Διαδίκτυο στα δημόσια δημοτικά σχολεία σίγουρα είναι έλλειμμα στην εκπαίδευση της χώρα μας.\nΔυστυχώς το ρόλο της εκπαίδευσης των μαθητών στο Διαδίκτυο αναλαμβάνουν τα μεγαλύτερα παιδιά ή οι συμμαθητές τους κυρίως στα Ιnternet-café με ολέθρια αποτελέσματα.\nΈρευνες της ΜΕΥ έχουν δείξει ότι το 19,47% των εφήβων χρηστών του Διαδικτύου αναφέρουν ότι έχουν πρόσβαση σε πορνογραφικές σελίδες!\nΤα στοιχεία επιβεβαίωσαν ότι τα παιδιά που επισκέπτονται τις πορνογραφικές σελίδες έχουν προβλήματα διαγωγής και κοινωνικότητας.\nΑκόμη, βρέθηκε ότι 6,4% των εφήβων χρηστών χρησιμοποιεί το διαδίκτυο για τυχερά παιχνίδια. Οι έφηβοι χρησιμοποιούν τις πιστωτικές κάρτες των γονιών τους, προπληρωμένες κάρτες ή παίζουν με αντικαταβολή.\nΜαρ 21 2009\n«Πεθαίνουν μπροστά στα μάτια μας»\nΔημοσιευμένο από terracomputerata στην κατηγορία Ελλάδα, έρευνα, υγεία, με ετικέτες: έρευνα, Θεσσαλονίκη, ναρκωτικά\n«Είμαι 15 χρόνων κι έχω δει πάνω από τέσσερις ανθρώπους που κάνουν χρήση ναρκωτικών να πεθαίνουν μπροστά στα μάτια μου. Ζω σε μια περιοχή όπου κάθε μέρα βλέπω μπροστά μου πάνω από 20 τέτοιους ανθρώπους. Πολλές φορές φωνάζουν σε ανθρώπους στα μπαλκόνια για να τους δώσουν φαγητό ή λεφτά…». Τη σοκαριστική αυτή μαρτυρία μιας μαθήτριας 15 ετών, μαζί με δεκάδες άλλες μεταφέρουν μαθητές εφτά Γυμνασίων της Σταυρούπολης Θεσσαλονίκης απαντώντας σε ερωτηματολόγια έρευνας που διενεργήθηκε στα σχολεία τους για τα ναρκωτικά.Τα αποτελέσματα της έρευνας, την οποία πραγματοποίησαν οι κοινωνιολόγοι – εκπαιδευτικοί Φ. Κουρτίδου, Ε. Μπρίκα, Ε. Πασχαλίδου, Χ. Ρουμπίδης, Γ. Παπαδόπουλος (πληροφορικός), ήταν μάλλον απρόσμενα καθώς οι μαθητές με απαντήσεις – γροθιά στο στομάχι θέτουν με ωμό τρόπο τη διάσταση ενός προβλήματος που δεν σχετίζεται με το αν κατοικούν μακριά ή κοντά σε μονάδα απεξάρτησης, όπως συμβαίνει στον συγκεκριμένο δήμο όπου λειτουργεί μονάδα χορήγησης μεθαδόνης του ΟΚΑΝΑ.\nΟι μαθητές-τριες των Γυμνασίων απάντησαν ότι η «επίδραση της παρέας» και τα «ατομικά προβλήματα» είναι οι βασικές αιτίες για να κάνουν κάποιοι χρήση ναρκωτικών. Τρεις μαθητές παραδέχθηκαν ότι είχαν προσωπική εμπειρία, ενώ η «δύναμη του χαρακτήρα» αποτελεί τη βασική αιτία που κάποιοι δεν «πέφτουν στα ναρκωτικά». Η έρευνα προτάθηκε από την Aντιδημαρχία Κοινωνικής Πολιτικής του Δήμου Σταυρούπολης στη Διεύθυνση Δευτεροβάθμιας Εκπαίδευσης Δυτικής Θεσσαλονίκης. Αιτία ήταν η αύξηση των περιστατικών παραβατικής συμπεριφοράς στις περιοχές του δήμου που γειτνιάζουν με το Ψυχιατρικό Nοσοκομείο στο οποίο λειτουργεί μονάδα μεθαδόνης. Στα ερωτηματολόγια απάντησαν 471 μαθητές και μαθήτριες της Γ΄ Τάξης Γυμνασίου και τα συμπεράσματα «αναμένεται να οδηγήσουν σε καλύτερο σχεδιασμό και δράσεις για την ενίσχυση των ανθρωπίνων σχέσεων, η ποιότητα των οποίων αποτελεί και κύριο παράγοντα πρόληψης», αναφέρει η ομάδα των κοινωνιολόγων – καθηγητών.\nΜαρτυρίες μαθητών από έρευνα για τα ναρκωτικά σε εφτά γυμνάσια της Σταυρούπολης Θεσσαλονίκης στην Καθημερινή\nΜαρ 11 2009\nΊντερνετ, αλλά με μέτρο\nΔημοσιευμένο από terracomputerata στην κατηγορία Διαδίκτυο, έκθεση, έρευνα, με ετικέτες: Διαδίκτυο, έρευνα\nΣυνεχίζουν να έρχονται στη δημοσιότητα αντικρουόμενα επιστημονικά στοιχεία για τις επιπτώσεις του Διαδικτύου στους νέους. Μια νέα μελέτη Ολλανδών ψυχολόγων υποστηρίζει ότι ο Παγκόσμιος Ιστός έχει πλέον ευεργετική επίδραση στους εφήβους, αλλά μια άλλη μελέτη από γιατρούς της Ταϊβάν διαπίστωσε ότι οι έφηβοι που είναι «κολλημένοι» στο Ίντερνετ, είναι πιθανότερο να αναπτύξουν επιθετική συμπεριφορά.Η έρευνα των ψυχολόγων Πάτι Βάλκενμπουργκ και Γιόχεν Πίτερ του πανεπιστημίου του Άμστερνταμ, η οποία δημοσιεύτηκε στο περιοδικό «Current Directions in Psychological Science» (Τρέχουσες Κατευθύνσεις στην Ψυχολογική Επιστήμη) της Αμερικανικής Ένωσης Ψυχολογικής Επιστήμης, τονίζει ότι έχει πια αλλάξει η εικόνα από τη δεκαετία του ΄90, όταν το Ίντερνετ έδειχνε «σκοτεινό μέρος» και οι περισσότερες επιστημονικές μελέτες επισήμαιναν κινδύνους για τους εφήβους, όπως την κοινωνική απομόνωση, τους λιγότερους φίλους και τις πιο τεταμένες οικογενειακές σχέσεις, προς όφελος των κυβερνο-σχέσεων με «εικονικούς» ξένους.\nΣύμφωνα με τους Ολλανδούς ψυχολόγους, η εικόνα πια είναι πιο «φωτεινή», γιατί έχουν μεσολαβήσει σημαντικές αλλαγές στο μεταξύ. Ο τεράστιος αριθμός νέων που χρησιμοποιεί το Διαδίκτυο, το έχει μετατρέψει σε ένα αληθινό εργαλείο κοινωνικής δικτύωσης, που δεν ανταγωνίζεται τις πραγματικές διαπροσωπικές σχέσεις, αλλά αντίθετα τις ενισχύει με on-line τρόπο. Το Ίντερνετ, αντί να απομονώνει κοινωνικά, φαίνεται πια πως ενθαρρύνει τις υπάρχουσες σχέσεις και η έμφαση των νέων δεν δίνεται πια στο να «τα λένε» με αγνώστους σε chat rooms, αλλά να επικοινωνούν καλύτερα με τους φίλους τους, π.χ. μέσω υπηρεσιών όπως το MSN. Σήμερα οκτώ στους δέκα νέους χρησιμοποιούν το Ίντερνετ για να συνδέονται μετά το σχολείο με τους φίλους και συμμαθητές τους.\nΟι Ολλανδοί ψυχολόγοι υποστηρίζουν ότι η εξέλιξη αυτή κάνει τα παιδιά να νιώθουν καλύτερα, να είναι πιο ανοιχτά και ειλικρινή για τους εαυτούς τους και να συζητούν ευκολότερα για τα προσωπικά τους θέματα (συναισθήματα, ανησυχίες, ευαισθησίες κλπ). Επειδή βρίσκονται στην απομόνωση του δωματίου τους, όταν επικοινωνούν μέσω Ίντερνετ, έχουν λιγότερες αναστολές και εκφράζονται πιο ελεύθερα, σύμφωνα με την έρευνα, με αποτέλεσμα να έχουν λιγότερο άγχος.\nΑυτή όμως δεν είναι η αισιόδοξη εικόνα που παρουσίασαν ερευνητές του Ιατρικού Πανεπιστημίου Καοσιούνγκ της Ταϊβάν, υπό τον δρα Τσιχ-Χουνγκ Κο, σε έρευνα που δημοσιεύτηκε στο περιοδικό «Journal of Adolescent Health» (Περιοδικό Υγείας των Εφήβων), σύμφωνα με το πρακτορείο Ρόιτερ.\nΟι ερευνητές, μελετώντας δείγμα 9.400 εφήβων, διαπίστωσαν ότι όσο περισσότερο οι νέοι περνάνε το χρόνο τους στο Ίντερνετ, αποκτώντας εθισμό με αυτό, τόσο συχνότερο είναι το φαινόμενο να φέρνονται επιθετικά σε άλλους νέους ή στην οικογένειά τους. Οι ερευνητές πάντως δεν απέκλεισαν να ισχύει και η αντίστροφη σχέση, δηλαδή τα πιο βίαια παιδιά να χρησιμοποιούν περισσότερο το Ίντερνετ.\nΠαρόλα αυτά η έρευνα προσφέρει νέα στοιχεία σε προηγούμενες έρευνες, που επίσης είχαν δείξει ότι το διαδίκτυο επηρεάζει τη συμπεριφορά των νέων. Γι’ αυτό οι Ταϊβανέζοι γιατροί συνιστούν στους γονείς να προσέχουν πολύ τι είδους χρήση του Ίντερνετ κάνουν τα παιδιά τους και για πόση ώρα, ειδικά όταν διαπιστώνουν συμπτώματα απομάκρυνσης και απομόνωσης των παιδιών, ευερεθιστότητας, αποφυγής άλλων δραστηριοτήτων για χάρη λίγης ακόμα ώρας στο Ίντερνετ κ.α.\nΗ αύξησης της νεανικής επιθετικότητας συνδέεται ιδιαίτερα με το περιεχόμενο που βλέπει ο νέος στο διαδίκτυο. Η on-line «κουβεντούλα» (chatting), το παίξιμο on-line τυχερών παιγνιδιών και η πορνογραφία κατ’ εξοχήν συνδέονται με την αυξημένη επιθετικότητα. Σχετικά «αθώα» είναι η on-line αναζήτηση και μελέτη.\nLink: Για την ολλανδική επιστημονική μελέτη στη διεύθυνση: http://www3.interscience.wiley.com/journal/122212739/abstract\nΠηγή: kathimerini.gr με πληροφορίες ΑΠΕ-ΜΠΕ\nΜαρ 01 2009\nΟι φίλοι μου μένουν στο Facebook\nΔημοσιευμένο από terracomputerata στην κατηγορία facebook, web 2.0, Ελλάδα, έρευνα, με ετικέτες: facebook, έρευνα\nΟ κ. Ευστράτιος Παπάνης, επίκουρος καθηγητής Κοινωνιολογίας στο Πανεπιστήμιο Αιγαίου διενήργησε έρευνα για το facebook . Σύμφωνα με τα στοιχεία της έρευνας, οι περισσότεροι από τους χρήστες κατηγορούν το Facebook ότι προάγει επιφανειακές και αόριστες σχέσεις και ότι δεν μπορούν να βρουν πραγματική στήριξη μέσω αυτού. «Παρ΄ όλα αυτά», λέει ο κ. Παπάνης, «το Facebook αποτελεί υποκατάστατο για όσους δεν τα καταφέρνουν στις πραγματικές σχέσεις ή έχουν περιορισμένο χρόνο γι΄ αυτές». «Οι νέοι άνθρωποι δεν έχουν μάθει να προχωρούν και να αναπτύσσουν τις ανθρώπινες σχέσεις- ο τρόπος διασκέδασής τους όταν συναθροίζονται σε μπαρ, καφέ και αλλού- αν τους παρατηρή- σουμε θα δούμε ότι δεν έχουν ουσιαστική επικοινωνία», λέει η ψυχολόγος Μαριέττα Ρήγα-Πεπελάση. Το Facebook, τονίζει η κ. Πεπελάση, δίνει τεράστιες δυνατότητες ανάπτυξης και εξέλιξης των ανθρωπίνων σχέσεων, αλλά πολλοί δεν ξέρουν πώς να το προχωρήσουν λόγω της κουλτούρας τους. «Έχουν την τάση να καταγράφουν όσο το δυνατόν περισσότερους φίλους, κάτι που τους δίνει την ψευδαίσθηση ότι είναι δημοφιλείς και αξιαγάπητοι. Φυσικά, δεν είναι δυνατόν να έχεις 425 φίλους, για παράδειγμα, τους οποίους δεν έχεις δει ποτέ ούτε έχεις τη διάθεση να τους δεις ποτέ».\nΗ κ. Μαριέττα Ρήγα-Πεπελάση τονίζει ότι «αν οι χρήστες του Facebook είχαν τόσους φίλους με τους οποίους θα μπορούσαν να αναπτύξουν ουσιαστική επαφή, αυτό θα προωθούσε ακόμη πιο εύκολα τις ανθρώπινες σχέσεις και την επικοινωνία. Πέρα από την εικονική πραγματικότητα και επικοινωνία, τα μέλη του συγκεκριμένου χώρου θα μπορούσαν να συναντηθούν, να πάνε για καφέ, να κάνουν πάρτι. Δηλαδή να συνεχίσουν την κανονική ζωή, την αληθινή».\nΌπως τονίζει ο κ. Παπάνης, «ένα ανησυχητικό στοιχείο που προέκυψε από τις συνεντεύξεις είναι το αίσθημα κενού που συνεπάγεται η πολύωρη χρήση του Facebook, των chat rooms και των άλλων μέσων κοινωνικής δικτύωσης: Σχέσεις επιφανειακές, φρενήρεις, στιγμιαίες δημιουργούνται, μεταλλάσσονται και διαγράφονται με ένα κλικ». Οι περισσότεροι, σύμφωνα με την έρευνα του κ. Παπάνη, είναι νεαρά άτομα που εφευρίσκουν πολλαπλά προσωπεία, ανάλογα με την πλευρά του εαυτού που θέλουν να παρουσιάσουν. «Χρήστες που καπηλεύονται και οικειοποιούνται προφίλ άλλων ατόμων. Έκφραση κάθε συναισθήματος, παρόρμησης ή ενστίκτου χωρίς κανένα πρόσχημα. Επικοινωνία στην οποία, ακόμα και η χρήση κάμερας αποκρύπτει τη γλώσσα του σώματος, αποδυναμώνοντας την αποκωδικοποίηση των μηνυμάτων»\nΦεβ 16 2009\nΔημοσιευμένο από terracomputerata στην κατηγορία web 2.0, Διαδίκτυο, ψηφιακές κοινότητες, με ετικέτες: ατόμων, έρευνα\nΆνθρωπον ζητώ… Ίσως αυτή είναι η πιο δύσκολη αναζήτηση στο διαδίκτυο. Ξεπερνώντας τον παραδοσιακό τρόπο αναζήτησης μέσω Google που θα εμφανίσει ανάμικτα αποτελέσματα, ανακαλύψτε την online παρουσία ατόμων μέσω «επικεντρωμένης για ανθρώπους» έρευνας, με προβολή αποτελεσμάτων από τις περισσότερες υπηρεσίες που διαθέτουν στοιχεία χρηστών.\nΚάνοντας κλικ στο «ανθρωποψαχτήρι» Pipl.com έχετε την δυνατότητα να εμφανίσετε profiles, ιστοσελίδες, emails, καταχωρήσεις blog, στοιχεία επικοινωνίας και φωτογραφίες των ανθρώπων που σας ενδιαφέρουν.\nΗ εξειδικευμένη έρευνα του Pipl.com παρέχει φίλτρα ονόματος, επώνυμου, πόλης και χώρας ενώ η ταξινομημένη εμφάνιση των αποτελεσμάτων κατηγοριοποιεί τα online στοιχεία ανά τύπο.\nΦεβ 15 2009\nΟ χάρτης της Ελληνικής μπλογκόσφαιρας\nΔημοσιευμένο από terracomputerata στην κατηγορία blogs, web 2.0, Ελλάδα, έρευνα, με ετικέτες: έρευνα, μπλόγκερ, προφίλ\nΟ χάρτης είναι το αποτέλεσμα έρευνας που διενεργήσαμε ανάμεσα σε πάνω από 900 Έλληνες bloggers. Ταυτόχρονα, σε αυτόν περιέχονται πληροφορίες από την βάση δεδομένων που υπάρχει στο sync.gr γύρω από τα Ελληνικά blogs, και εμπλουτίζεται καθημερινά από τον Ιανουάριο του 2007. Ακριβώς 2 χρόνια μετά από την ίδρυσή του, το sync.gr προσπαθεί να αποτυπώσει ένα μεγάλο μέρος από τα όσα πραγματικά σκέφτονται οι Έλληνες ιστολόγοι, κεφαλαιοποιώντας έτσι τους ισχυρούς δεσμούς που έχτισε με αυτούς τα χρόνια που πέρασαν. Στόχος αυτής της έκθεσης είναι να δώσει στην Ελληνική κοινότητα του Internet (και όχι μόνο) την πληροφόρηση που χρειάζεται γύρω από το φαινόμενο του blogging – ένα φαινόμενο που έχει αρχίσει να επηρεάζει με πολλές μορφές κάθε πλευρά της κοινωνικής, πολιτικής, και επιχειρηματικής ζωής και στη χώρα μας.\nΤα σημαντικότερα στοιχεία που κρατάμε από αυτή την έρευνα είναι τα παρακάτω:\nTo sync.gr παρακολουθεί αυτή τη στιγμή περισσότερα από 40.000 Ελληνικά blogs.\nΗ Ελληνική μπλογκόσφαιρα είναι περίπου 30 φορές μεγαλύτερη από ό,τι ήταν πριν από δύο χρόνια όταν ξεκίνησε το sync.gr (1.400 blogs τον Ιανουάριο του 2007)\nΝέα blogs συνεχίζουν να δημιουργούνται με αμείωτο ρυθμό. Καταχωρούνται κάθε μέρα περισσότερα από 30 νέα blogs κατά μέσο όρο.\nΤο 2007 ήταν η σημαντικότερη χρονιά στη μεγέθυνση της Ελληνικής μπογκόσφαιρας.\nΟ Blogger.com είναι η δημοφιλέστερη πλατφόρμα blogging (69%), και το YouTube (82%) η δημοφιλέστερη υπηρεσία του Web 2.0 που χρησιμοποιούν οι Έλληνες bloggers.\nΟι περισσότεροι bloggers χαρακτηρίζουν τα ιστολόγια τους ως προσωπικά, αποφεύγοντας να κάνουν κάποια σύνδεση με επαγγελματικές προοπτικές ή στόχους.\nΟ μέσος έλληνας blogger είναι εξαιρετικά ευαίσθητος στα θέματα των πνευματικών δικαιωμάτων, και της ακρίβειας των πληροφοριών που μεταφέρει.\nTo blogging ασκεί ολοένα και μεγαλύτερη επιρροή στην ενδυνάμωση την κοινωνικής ή/και πολιτικής παρουσίας των bloggers.\nΟ χάρτης της Ελληνικής μπλογκόσφαιρας, μέρος 1\nΟ χάρτης της Ελληνικής μπλογκόσφαιρας, μέρος 2\nΟ χάρτης της Ελληνικής μπλογκόσφαιρας, μέρος 3\nΦεβ 07 2009\nΤο προφίλ των μπλόγκερ\nΔημοσιευμένο από terracomputerata στην κατηγορία blogs, web 2.0, Διαδίκτυο, Ελλάδα, έρευνα, με ετικέτες: έρευνα, μπλόγκερ, προφίλ\nΟταν τα blogs έκαναν την εμφάνισή τους, αντιμετωπίστηκαν ως μόδα που σύντομα θα περάσει. Σήμερα, έχουν δεχθεί δριμεία κριτική άλλα και θετικά σχόλια, ενώ, όπως φαίνεται, οι bloggers και τα ιστολόγιά τους θα συνεχίσουν να μας απασχολούν και στο μέλλον.\nΕρευνα του sync.gr με τίτλο «Ο χάρτης της ελληνικής blogόσφαιρας» έρχεται να ρίξει φως στο προφίλ των bloggers και να μας γνωρίσει κάποια πράγματα γι αυτούς, αν και οι περισσότεροι παραμένουν «κρυμμένοι» πίσω από την ανωνυμία ή τη ψευδωνυμία.\nΟσον αφορά τα δημογραφικά στοιχεία, αυτό που προκύπτει είναι πως 3 στους 4 bloggers είναι άντρες (76%), 2 στα 3 άτομα έχουν εισαχθεί στην τριτοβάθμια εκπαίδευση, με 23% εξ αυτών να κατέχουν μεταπτυχιακό τίτλο και ένα 8% διδακτορικό.\nΗ μεγαλύτερη ομάδα των bloggers είναι ιδιωτικοί υπάλληλοι (30%), ενώ η κυρίαρχη ηλικιακή ομάδα είναι η 26-35 ετών, με ποσοστό 39% των ερωτηθέντων. Η συντριπτική πλειοψηφία (90%) δηλώνει κάτοικος Ελλάδας με το 58% να ζει στην Αθήνα και ένα 16% στη Θεσσαλονίκη.\nΕνδιαφέρον παρουσιάζει πως ο τρίτος κατά σειρά κλάδος στον οποίο δραστηριοποιούνται επαγγελματικά οι bloggers είναι τα ΜΜΕ με ποσοστό 10%, ενώ στον κλάδο των νέων τεχνολογιών δραστηριοποιείται το 22% και το 13% στην εκπαίδευση. Επίσης, το 31% δηλώνει ετήσιο εισόδημα κάτω των 20.000 ευρώ.\nΣύμφωνα με την έρευνα, κατά το έτος 2007 το 37% ξεκίνησε να μπλογκάρει, ενώ πρωτύτερα ένα 62% συμμετείχε σε φόρουμ συζητήσεων και ένα 33% σε ιστοσελίδες κοινωνικής δικτύωσης, όπως είναι το myspace. Το 56% των ερωτηθέντων χαρακτηρίζει το blog του προσωπικό, ενώ το εντυπωσιακό ποσοστό του 26% το χαρακτηρίζει ενημερωτικό.\nΤο Ιντερνετ με ποσοστό 81% εμπιστεύονται οι bloggers για την καθημερινή τους ενημέρωση και ακολουθεί η τηλεόραση με 29%, το ραδιόφωνο με 27% και οι εφημερίδες με 17%.\nΕνα ηχηρό 89% απαντά πως πρέπει να προστατεύεται η ανωνυμία/ ψευδωνυμία των bloggers, ενώ το 50% χρησιμοποιεί ψευδώνυμο. Το 53% γράφει σε blog για να μοιραστεί τις γνώσεις και τις εμπειρίες του και ο αριθμός των επισκεπτών και η προσωπική ικανοποίηση είναι τα κριτήρια με τα οποία κρίνονται επιτυχημένα τα ιστολόγια. Το 35% των ερωτηθέντων απαντά πως τα blog είναι μία μορφή δημοσιογραφίας και το 51% μερικές φορές, ενώ το 49% πάντα διαθέτει επιπλέον χρόνο για να επιβεβαιώσει τα γεγονότα. Τέλος, το 81% των bloggers απαντά πως έγινε πιο γνωστός στον κλάδο του εξαιτίας του blog του.


Γκολ στο “Derby Della Capitale” | Lamia Sports\nΑρχική>Ποδόσφαιρο>Νέα από Κόσμο>Γκολ στο “Derby Della Capitale”\nΓκολ στο “Derby Della Capitale”\nΓια την Serie A στις 19:00 στο Olimpico της Ρώμης Ρόμα-Λάτσιο. Η Ρόμα έρχεται από ήττα στον μεσοβδόμαδο αγώνα κυπέλλου με την Γιουβέντους εκτός με 3-1 ενώ στην Serie A πέρασε εκτός με 3-1 στην Γένοβα επί της Τζένοα. Είναι στην 4η θέση με 38 βαθμούς σε 20 αγώνες και συντελεστή τερμάτων 37-22.\nΗ Λάτσιο αποκλείστηκε στο Coppa Italia με 1-0 από την Νάπολι αν και έπαιζε με παίχτη παραπάνω για 70 λεπτά, μοιραίος παίχτης της ο καλύτερος της παίχτης ο Τσίρο Ιμμόμπιλε που έχασε πέναλτι γλιστρώντας στο πρώτο ημίχρονο. Βρίσκεται στην 3η θέση της Serie A με 45 βαθμούς σε 19 παιχνίδια και συντελεστή τερμάτων 46-18.\nΣτην προϊστορία ανάμεσα στις δύο ομάδες έχουμε στις 5 ποίο πρόσφατες συναντήσεις τους 2 νίκες για την Ρόμα 1 για την Λάτσιο ενώ 2 παιχνίδια ήρθαν ισόπαλα με σκορ 0-0 και 1-1. Σε αυτά τα 5 παιχνίδια είχαμε 3/5 g/g και 3/5 OVER 2.5.\nΕπιλογή το 2Χ & OVER 2.5 σε απόδοση 2.50.\nΣτις 19:15 στην Segunda Division Ράγιο Βαγιεκάνο- Εξτρεμαδούρα. Η Ράγιο έρχεται απο ισοπαλία για την Segunda με 1-1 απέναντι στην Πονφεραντίνα ενώ μεσοβδόμαδα κέρδισε στα πέναλτι την Μπέτις και πέρασε στην επόμενη φάση του Copa del Rey. Βρίσκεται στην 12 θέση με 32 βαθμούς και συντελεστή τερμάτων 31-26 αλλά μόλις 4 βαθμούς μακριά απο την εξάδα.\nΟι φιλοξενούμενοι βρίσκονται στην 21η και προτελευταία θέση τού βαθμολογικού πίνακα με 22 βαθμούς και συντελεστή τερμάτων 20-32. Έρχονται από δυο συνεχόμενες ήττες με Αλμερία και Χιρόνα. Στον πρώτο γύρο η Βαγιεκάνο κέρδισε με 3-0. Καλή ευκαιρία για την Ράγιο στην έδρα της να μαζέψει τρεις βαθμούς και να ανέβει πιο ψηλά στον βαθμολογικό πίνακα εκμεταλλευόμενη και το ψυχολογικό αβαντάζ της πρόκρισης επί της Μπέτις.\nΕπιλογή το OVER 1.5 goal για την Ράγιο Βαγιεκάνο σε απόδοση 1.85.\nΣτην Primera Liga στην Πορτογαλία στις 22:00 Άβες – Μποαβίστα. Οι γηπεδούχοι μάλλον έχουν αρχίσει να σκέφτονται την επόμενη μέρα στην Segunda Liga. Μιας και με τις εμφανίσεις τούς στα τελευταία 9 παιχνίδια με 7 ήττες και 2 νίκες δεν μπορούν να έχουν ελπίδες παραμονής. Βρίσκονται στην τελευταία θέση του βαθμολογικού πίνακα με 9 βαθμούς σε 17 παιχνίδια και συντελεστή τερμάτων 19-33… χωρίς ισοπαλία.\nΗ Μποαβίστα ενώ ξεκίνησε καλά δεν έκανε ανάλογη συνέχεια και έτσι βρίσκεται στην 12η θεση με 19 βαθμούς σε 17 παιχνίδια και συντελεστή τερμάτων 13-17. Η Μποαβίστα έρχεται από 4 ήττες και 1 ισοπαλία στα 5 τελευταία παιχνίδια με 4/5 UNDER 2.5.\nΣτα μεταξύ τους έχουμε 3 νίκες για την Μποαβίστα και 2 για την Άβες με 2/5 OVER 2.5 και 3/5 UNDER 2.5.\nΕπιλογή στο 2-4 goal στο παιχνίδι σε απόδοση 1.60.\nΡάγιο Βαγιεκάνο- Εξτρεμαδούρα\nOVER 1.5 goal Ράγιο Βαγιεκάνο (1.85)\nΆβες – Μποαβίστα\n2-4 goal (1.60)\n2Χ & OVER 2.5 (2.50)


Παραγλωσσολογία: Για το θεό, μάθετε φωνητικό αλφάβητο | Τα Νέα του Βελγίου\njohnny plunders / Δεκέμβριος 6, 2013\nΈνα μικρό, όχι και τόσο φανταστικό σενάριο: Περπατάς σε οποιονδήποτε δρόμο της Αθήνας. Κοιτάς το όνομα του δρόμου. Ας πούμε ότι είσαι στην Τριών Ιεραρχών. Χαίρεσαι με την όμορφη και λιτή ταμπέλα. Και μετά προσέχεις πώς το έχουν γράψει στα αγγλικά. Trion Ierarchon. Και φυσικά αναρωτιέσαι, τι θα καταλάβει κάποιος άγγλος για το πώς προφέρεται ο δρόμος από αυτό;\nΌλοι είναι έξω στους δρόμους και διαμαρτύρονται για την κατάφωρη βλακεία\nΜπορώ μόνο να εικάσω ότι αν κάποιος με αγγλικούς κανόνες προφοράς στο μυαλό του προσπαθήσει να προφέρει αυτό που διαβάζει, το αποτέλεσμα θα είναι κάτι σαν Τουράηον Αηεράρκχον. Και αν δει σε έναν χάρτη το Trion Ierarchon και ρωτήσει κάποιον περαστικό πώς να πάει εκεί, ο περαστικός θα καταλάβει ότι ο Άγγλος μάλλον θέλει να πάει στο Τέξας, ή στα Βουνά της Τρέλας, και θα του δώσει οδηγίες για το Ελευθέριος Βενιζέλος.\nΩστε για αυτό έχει πετύχει τόσο πολύ αυτό το αεροδρόμιο.\nΓιατί συμβαίνει όλο αυτό; Κατά τη γνώμη μου, και όχι δεν έχω κάνει καμία έρευνα πάνω στο θέμα, οφείλεται σε δύο βασικούς παράγοντες: 1) Για πολύ καιρό πιστεύαμε ότι ό,τι είναι γραμμένο σε λατινικό αλφάβητο είναι αγγλικά, 2) Θεωρούμε δεδομένο ότι όλοι οι ξένοι μιλάνε αγγλικά, κι αν δεν μιλάνε είτε είναι ηλίθιοι, είτε είναι βλάχοι, είτε δεν ξέρουν ότι θα έπρεπε. Και τα δύο παραπάνω δεν ισχύουν, το καθένα για τους δικούς του λόγους. Όσον αφορά βέβαια στο πρώτο, όταν αρχίσαμε να μαθαίνουμε καλύτερα τους κανόνες προφοράς των αγγλικών βελτιώσαμε και λίγο την κατάσταση στις ταμπέλες. Ετσι η Omonoia έγινε Omonia. Δε σώθηκε το πράγμα, καθόλου, αλλά ήταν μια κάποια βελτίωση. Φτάσαμε όμως τελικά και στο σημείο να την κάνουμε αυτήν την μπούρδα και συστηματικά, με προφανώς μεγάλη σύγχυση να βγαίνει από το μυαλό αυτών που το σκέφτηκαν.\nΜα όλα στραβά πια;\nΈνα πράγμα πάντως ξέρω σίγουρα. Οι ταμπέλες δεν πρέπει να απευθύνονται μόνο στους αγγλόφωνους, πρέπει να απευθύνονται σε όλους τους ξενόφωνους. Οι οποίοι για να προφέρουν έναν ελληνικό δρόμο δε θα έπρεπε να χρειάζεται να τον φιλτράρουν μέσα από τους κανόνες προφοράς της αγγλικής, όπως δεν τους έχουν καταλάβει οι Έλληνες. Μα τελικά δε θα έπρεπε να υπάρχει μια παγκόσμια σταθερά για την προφορά, όπως υπάρχει για την απόσταση και για το βάρος;\nΚι όμως υπάρχει, και λέγεται Διεθνές Φωνητικό Αλφάβητο (International Phonetic Alphabet – IPA). Είναι λίγο-πολύ ένας χάρτης με όλους τους ήχους που μπορεί να βγάλει κανείς από το στόμα του. Και δεν εννοώ τα φταρνίσματα και το βήχα, εννοώ αυτούς που τελικά χρησιμοπούνται για να παράγουμε λέξεις. Έχει για παράδειγμα και το ταυ το ελληνικό, που ακούγεται όπως το ξέρουμε, αλλά και το αγγλικό, που σε κάποιες θέσεις μέσα στη λέξη έχει και ένα μικρό σίγμα στο τέλος του. Έχει διαφορετικό σύμβολο για το λάμδα στη λέξη «λίμνη» όπως το προφέρει ο Αθηναίος, και διαφορετικό για το πώς το προφέρει ο Λαρισαίος. Έχει κι άλλα πολλά και περίεργα συμβολάκια, για να μπορεί ακριβώς να δείχνει πώς προφέρεται η κάθε λέξη σε κάθε γλώσσα.\nΚαι μέχρι τώρα το Διεθνές Φωνητικό αλφάβητο είναι γνωστό μόνο στους γλωσσολόγους, άντε και στους συγγενείς τους. Υπάρχει όμως λόγος να το κρατάμε κρυφό; Αν βέβαια δεν είμαστε αρκετά ελιτιστές, δε θα έπρεπε να προωθούμε μια γνώση στο ευρύ κοινό που τελικά ίσως να κάνει τη ζωή του καλύτερη; Δε θα ήταν πολύ ωραίο επίσης να πηγαίναμε στο Βερολίνο, στη Μόσχα, στο Πεκίνο, και να μπορούμε να προφέρουμε σωστά δρόμους, αλλά και φαγητά, και πακεταρισμένες εκφράσεις από φτηνους τουριστικούς οδηγούς, που πλέον θα είναι και χρήσιμοι;\nΑλλά δε θα γίνω δήμαρχος Αθηναίων; Θα σας δείξω εγώ.\nΠάρτε και μια πρώτη εικόνα από το Διεθνες Φωνητικό Αλφάβητο (εδώ μόνο τα σύμφωνα). Δεν είναι εύκολο να το μάθεις, σίγουρα όμως είναι πιο εύκολο απο τους κανόνες προφοράς των αγγλικών, που μεταξύ μας, σχεδόν δεν υπάρχουν.\nΔεκέμβριος 6, 2013 in Παραγλωσσολογία. Ετικέτες: International Phonetic Alphabet, IPA, ταμπέλες δρόμων, Διεθνές Φωνητικό Αλφάβητο, Μεσσιανική σωτηρία της αθήνας τώρα, γλωσσολογία, δημαρχος αθηναίων, κακά αγγλικά\n← Τοπ-5 χαμένων πέναλτι\nΗ θυρίδα →\n13 thoughts on “Παραγλωσσολογία: Για το θεό, μάθετε φωνητικό αλφάβητο”\nΔεκέμβριος 6, 2013 at 2:38 μμ\nΆστα να πάνε. Κανένας δεν μπορεί να διαβάσει το όνομά μου γιατί πρέπει να το γράφω Aimilia (έτσι είναι στην ταυτότητα και άρα σε όλα τα επίσημα έγγραφά μου)\nΔεκέμβριος 6, 2013 at 2:42 μμ\nΚαι πώς το προφέρουν;\nΘέλω καλύτερη και χειρότερη περίπτωση.\nΔεκέμβριος 6, 2013 at 2:54 μμ\nΣτη χειρότερη, δεν το προφέρουν, με ρωτάνε από πού είμαι και πώς με λένε, γιατί τους φαίνεται πολύ εξωτικό, τους λέω και μετά το προφέρουν Εμίλια. Στην καλύτερη, το διαβάζουν Εημίλια.\nΔεκέμβριος 6, 2013 at 4:05 μμ\nΗ αλήθεια είναι ότι οι ταμπέλες συχνά είναι περισσότερο κωμικές για τους έλληνες παρά βοηθητικές για τους ξένους. Και πραγματικά είναι να απορεί κανείς. Ωστόσο αυτό που θέλω να πω, αυτό που θέλω να ρωτήσω είναι: από πότε πας στα Βουνά της Τρέλας μέσω Ελ Βενιζέλος;\nΔεκέμβριος 6, 2013 at 4:18 μμ\nΡώτα κανέναν περαστικό.\nΔεκέμβριος 7, 2013 at 12:38 μμ\nΧωρίς να έχει άμεση σχέση με το φωνητικό αλφάβητο, αλλά πολύ άμεση σχέση με τις παρανοήσεις σχετικά με την αγγλική γλώσσα και το λατινικό αλφάβητο από πλευράς Ελλήνων, υπάρχει η εξής αποθυσαυρισμένη ιστορία από σεσημασμένο ροκάδικο της Ζακύνθου:\nΕπί μήνες, θαμώνας και εργαζόμενος σε οικοδομές, ζητούσε επίμονα το «Σα-σο-ρεεεέ-τζο, Σα-σο-ρεεεέ-τζο» των Rainbow.\nΚάποια στιγμή ο μπάρμαν κατάλαβε -του είχε έρθει η επιφοίτηση:\nΔεκέμβριος 7, 2013 at 12:54 μμ\nΜήπως είναι στα πλαίσια του «έξω οι ξένοι απ’ την Ελλάδα» και απλώς δεν το έχουμε πάρει χαμπάρι? Εμένα μου φαίνεται πολύ καταχθόνιο και σατανικό για να είναι τυχαίο\nΔεκέμβριος 7, 2013 at 4:04 μμ\nMου τα χαλας δημαρχε και ειχα σιγουρη την ψηφο. Πραγματικα μπορεσες να αποκωδικοποιησεις το πινακακι και να το προτεινεις ως οδηγο; Οχι οτι δεν συμμεριζομαι την αγωνια σου για την παραπληροφορηση…οπως οταν ρωτουσαν για τη Θασο (Thassos) : γουερ ιζ τασος?- Τασος, ποιον Τασο μωρε θες;\nΔεκέμβριος 9, 2013 at 11:45 πμ\nΜπορώ Ελενα, όχι γιατι έιναι εύκολο και αυτονόητο, δεν είναι, αλλά γιατί πέρασα μια δυο μέρες να το μαθαίνω. Δεν είπα ότι είναι μαγική λύση, θέλει λίγο να ασχοληθούμε να το μάθουμε το IPA. Αλλά είναι πολύ πιο εύκολο από ό,τι νομίζεις.\nΔεκέμβριος 9, 2013 at 5:42 μμ\nΕυτυχώς, ενίοτε, το χρησιμοποιεί κ η wikipedia και γίνεται κάπως ευρύτερα γνωστό (από ‘κει τό’μαθα δηλαδίς εγώ). Μαζί σου, Τζόνι.


Εύκολη πρόκριση στους τελικούς - kokkina.gr\nΑρχική / ΕΡΑΣΙΤΕΧΝΗΣ / Εύκολη πρόκριση στους τελικούς\nkokkina.gr TEAM 17:41 - 16/04/2018\tΓράψε το σχόλιό σου\nΑπό κει και πέρα στη σημερινή αναμέτρηση με τους Μακεδόνες, ο Θρύλος έφτασε εύκολα και γρήγορα στην τελική επικράτηση. Οι «ερυθρόλευκες» ξεκίνησαν αρκετά καλά και με το γρήγορο επιμέρους 5-1 που προήλθε μετά από άσσο της Λαμπρούση, οδήγησαν τον τεχνικό των Μακεδόνων να καλέσει το πρώτο του τάιμ άουτ. Με πρώτο χρόνο της Γιώτα οι «ερυθρόλευκες» πήγαν με +5 στο πρώτο τεχνικό τάιμ άουτ (3-8) και στην εξέλιξη του σετ διατήρησαν τον έλεγχο αυξάνοντας το προβάδισμα. Μετά από μπλοκ της Νιεμέρ ο Ολυμπιακός πήγε με 16-9 μπροστά στο δεύτερο τεχνικό τάιμ άουτ και πήρε το πρώτο σετ με 25-19 ύστερα από προσπάθεια της Νιεμέρ πάνω στο φιλέ.\nΟλυμπιακός (Μπράνκο Κοβάτσεβιτς): Γιώτα 6 (2/3 επ., 4 μπλοκ), Νιεμέρ 10 (8/24 επ., 1 άσσος, 1 μπλοκ, 59%υπ.-45%αρ.), Πολ 11 (7/18 επ., 4 άσσοι, 30%υπ.-10%αρ.), Λαμπρούση 9 (5/8 επ., 3 άσσοι), Χριστοδούλου 4 (3/5 επ., 1 άσσος), Χίπε 14 (12/23 επ., 1 άσσος), Κονόμη – λ (44%υπ.-44%αρ.)/ Κοκκινάκη -λ, Παπαδοπούλου 1\nΑ1 Volley League Βόλεϊ Γυναικών Μακεδόνες Ολυμπιακός πρόκριση τελικοί\t2018-04-16\nΕτικέτεςΑ1 Volley League Βόλεϊ Γυναικών Μακεδόνες Ολυμπιακός πρόκριση τελικοί\nΠροηγούμενο Ο… πεντάλογος του Game 1 των πλέι-οφ (vid)\nΕπόμενο «Σημαντικό ότι κάναμε δύο καθαρές νίκες»


Jessica Alba: Ανάβει “φωτιές” στη Χαβάη με το λευκό μαγιό της! - ΝΕΑ Τηλεόραση Κρήτης\nΑρχική / Στήλες / Lifestyle / Jessica Alba: Ανάβει “φωτιές” στη Χαβάη με το λευκό μαγιό της!\nJessica Alba: Ανάβει “φωτιές” στη Χαβάη με το λευκό μαγιό της!\n25 Απρ 2016 18.00\nΣέξι, εντυπωσιακή και μητέρα δυο παιδιών. Η Jessica Alba σχεδόν στα 35 της χρόνια (έχει γενέθλια σε λίγες μέρες) ποζάρει με το λευκό μαγιό της στη Χαβάη και προκαλεί πανικό.\nΗ σέξι ηθοποιός έκανε ένα διάλειμμα από τις επαγγελματικές της υποχρεώσεις και αποφάσισε να γιορτάσει τα γενέθλιά της σε μέρη εξωτικά. Έτσι η Χαβάη ήταν η ιδανική επιλογή. Επειδή, όμως, η Jessica δεν μένει ποτέ ήσυχη για μια ακόμη φορά συνδύασε διασκέδαση και δουλειά και έκανε μια άκρως αποκαλυπτική φωτογράφιση στο πλαίσιο των διακοπών της.\nΚαι πόζαρε με σέξι διάθεση για γνωστό ξενοδοχειακό συγκρότημα. Φυσικά όλα τα βλέμματα συγκεντρώθηκαν στο εντυπωσιακό κορμί και τις τέλειες αναλογίες της, που καταφέρνει να τις διατηρεί και μετά τις δυο γέννες.


Πώς Ανοίγετε Λογαριασμό | Eurobank\nΠώς ανοίγετε λογαριασμό\nΛογαριασμό μπορείτε να ανοίξετε σε όλα τα καταστήματά μας. Για το άνοιγμά του πρέπει να προσκομίσετε ορισμένα δικαιολογητικά (τα πρωτότυπα). Δείτε ποια είναι αυτά, πώς ολοκληρώνεται η διαδικασία και τα πλεονεκτήματα που κερδίζετε με το άνοιγμα του λογαριασμού σας.\nΕλάτε σε ένα κατάστημά μας με τα απαραίτητα δικαιολογητικά. Σας εξηγούμε τη διαδικασία και σας βοηθάμε να συμπληρώσετε την αίτηση.\nΠροσκομίστε τα απαραίτητα δικαιολογητικά που πιστοποιούν τα στοιχεία σας:\nΕάν είστε πελάτης της Eurobank, είναι πιθανό τα δικαιολογητικά που έχουμε στο αρχείο μας να είναι παλιά. Σε αυτήν την περίπτωση, προσκομίστε τα επιπλέον δικαιολογητικά για να τα επικαιροποιήσουμε.\nΣτο κατάστημα σας εξηγούμε τους Γενικούς Όρους Τραπεζικών Συναλλαγών που περιγράφουν τους όρους και τις προϋποθέσεις για το άνοιγμα και τη χρήση του λογαριασμού.\nΔιαβάζετε την προσυμβατική ενημέρωση για τον λογαριασμό σας. Εφόσον αποδέχεστε τους όρους, υπογράφετε την αίτησή σας.\nΕφόσον εγκρίνουμε την αίτησή σας, ανοίγουμε τον νέο λογαριασμό σας εκείνη τη στιγμή. Λαμβάνετε τον αριθμό και τον IBAN του.\nΜαζί με τον αριθμό του λογαριασμού σας λαμβάνετε και τον IBAN του. Χρησιμοποιήστε τον όταν θέλετε να καταθέτετε ή να σας καταθέτουν χρήματα απευθείας στον λογαριασμό σας.\nΧρειάζεται να έρθετε μαζί με τον συνδικαιούχο που θέλετε να προσθέσετε σε ένα κατάστημά μας. Σας εξηγούμε τη διαδικασία και σας βοηθάμε σε κάθε βήμα.\nΚαταθέσεις στον λογαριασμό σας\nΑνάλογα με τον λογαριασμό, τον ανοίγετε και με 0€ αρχικό ποσό. Μόλις τον ανοίξετε ή όποτε θέλετε μπορείτε να κάνετε κατάθεση.\nΚατάθεση μπορείτε να κάνετε:\nΣτα ΑΤΜ μας με τη χρεωστική κάρτα που συνδέεται με τον λογαριασμό σας.\nΣτα ταμεία των καταστημάτων μας μόνο με τον αριθμό του λογαριασμού σας ή με βιβλιάριο εάν είναι διαθέσιμο με το άνοιγμα του λογαριασμού.\nΣτα Κέντρα Αυτόματων Συναλλαγών (ΚΑΣ) μέσα στα καταστήματά μας. Ένας εκπρόσωπός μας είναι δίπλα σας για να σας βοηθήσει.\nΜπορείτε επίσης να δώσετε τον IBAN του λογαριασμού σας σε άλλους για να σας καταθέσουν χρήματα.\nΕάν επιλέξετε να ανοίξετε αποταμιευτικό λογαριασμό, καταθέτετε χρήματα σε αυτόν κάθε μήνα.\nΤο ποσό της κατάθεσης είναι σύμφωνο με τις οικονομικές ανάγκες και δυνατότητές σας.\nΕάν έχετε ήδη χρεωστική κάρτα, τη συνδέουμε στον λογαριασμό σας. Εάν δεν έχετε, ζητήστε την έκδοσή της.\nΠαραλαμβάνετε τη χρεωστική κάρτα σας στο κατάστημά μας. Μαζί με την κάρτα παραλαμβάνετε και το PIN της.\nΔείτε πώς επιλέγετε ασφαλές PIN για τις συναλλαγές σας.\nΣύνδεση με περισσότερους από έναν λογαριασμό\nΕφόσον έχετε συνδέσει περισσότερους από έναν λογαριασμό στη χρεωστική κάρτα σας, ορίζετε ποιος από αυτούς είναι ο κύριος λογαριασμός σας:\nΌταν κάνετε συναλλαγές στα ΑΤΜ, έχετε πρόσβαση σε όλους τους συνδεδεμένους λογαριασμούς. Επιλέγετε όποιον θέλετε.\nΕάν δεν έχετε ήδη EuroPhone Banking PIN, είναι ευκαιρία να αποκτήσετε όταν ανοίγετε τον λογαριασμό σας σε ένα κατάστημά μας.\nΗ απόκτηση EuroPhone Banking PIN δεν είναι υποχρεωτική. Σας δίνει όμως τη δυνατότητα να ενημερώνεστε τηλεφωνικά για τις κινήσεις και το υπόλοιπο του λογαριασμού σας.\nΜέσα από το EuroPhone Banking μπορείτε επίσης να παρακολουθείτε άλλα προϊόντα που έχετε στην Eurobank, να κάνετε μεταφορές χρημάτων και άλλες τραπεζικές και χρηματιστηριακές συναλλαγές.\nΕάν στον λογαριασμό σας έχετε χρήματα που δεν χρειάζεστε καθημερινά, μπορείτε να τον συνδέσετε με προθεσμιακή κατάθεση.\nΟι προθεσμιακές καταθέσεις έχουν υψηλότερη απόδοση από τους καθημερινούς λογαριασμούς.\nΖητήστε από έναν υπάλληλό μας να σας ενημερώσει για τις προθεσμιακές καταθέσεις που προσφέρουμε και επιλέξτε αυτή που καλύπτει τις ανάγκες σας.\nΕνεργοποιήστε τις e-συναλλαγές στον λογαριασμό σας, για να εξοικονομείτε χρήματα από πληρωμές και μεταφορές χρημάτων σας.\nΜε 1,50€ κάθε μήνα έχετε δωρεάν: 4 πληρωμές λογαριασμών, 4 μεταφορές χρημάτων, 4 εισερχόμενα εμβάσματα, απεριόριστες πάγιες εντολής πληρωμής λογαριασμών και 1 μπλοκ επιταγών.\nΜπορείτε να κάνετε την αίτησή σας:\nΤηλεφωνικά στο EuroPhone Banking.\nΔείτε αναλυτικά τα πλεονεκτήματά σας με τις e-συναλλαγές.


ΕΙΣΑΓΩΓΗ ΣΤΑ ΛΕΙΤΟΥΡΓΙΚΑ ΣΥΣΤΗΜΑΤΑ. Ερωτήσεις επανάληψης - PDF\nDownload "ΕΙΣΑΓΩΓΗ ΣΤΑ ΛΕΙΤΟΥΡΓΙΚΑ ΣΥΣΤΗΜΑΤΑ. Ερωτήσεις επανάληψης"\n1 ΕΙΣΑΓΩΓΗ ΣΤΑ ΛΕΙΤΟΥΡΓΙΚΑ ΣΥΣΤΗΜΑΤΑ 1. Τι είναι το λειτουργικό σύστημα; Λειτουργικό Σύστημα είναι ένα σύνολο προγραμμάτων που ελέγχει τη λειτουργία του υπολογιστή και προσφέρει υπηρεσίες στους χρήστες. 2. Ποιες είναι οι βασικές αρμοδιότητες του λειτουργικού συστήματος; Α. Το λειτουργικό Σύστημα έχει φτιάξει την επιφάνεια εργασίας στην οθόνη, ώστε να μπορεί κάθε άνθρωπος εύκολα να λειτουργήσει τον υπολογιστή. Β. Το λειτουργικό σύστημα κανονίζει πότε και πως θα λειτουργήσει κάθε τι από το υλικό και τις συσκευές του Η/Υ. 3. Ποια είναι η δομή του λειτουργικού συστήματος; Τα κυριότερα προγράμματα σ ένα λειτουργικό σύστημα είναι: ο πυρήνας, το περιβάλλον του χρήστη και τα βοηθητικά προγράμματα. Εισαγωγή στα Λειτουργικά Συστήματα Σελίδα 1\n2 4. Τι γνωρίζεται για τον πυρήνα ενός Λ.Σ; Τι είναι; Κάθε ποτέ δουλεύει; Τι ακριβώς κάνει; Είναι το βασικότερο πρόγραμμα του Λειτουργικού Συστήματος. Λειτουργεί συνέχεια, από την ώρα που θα ανοίξει ο υπολογιστής μέχρι την ώρα που θα κλείσει. Δουλειά του είναι να κανονίζει πότε θα δουλέψει κάθε εξάρτημα του υπολογιστή. 5. Τι ξέρεται για το περιβάλλον του χρήστη; Τι είναι; Πως αλλιώς ονομάζεται; Κάθε ποτέ δουλεύει; Και τι ακριβώς κάνει; Το περιβάλλον του χρήστη είναι το μέρος του Λειτουργικού συστήματος που βλέπει ο χρήστης. Αλλιώς ονομάζεται διερμηνευτής εντολών. Δουλεύει κάθε φορά που ο άνθρωπος δίνει μια εντολή στη μηχανή (κάνει κλικ), και κάθε φορά που ο υπολογιστής στέλνει ένα μήνυμα για το χρήστη. Δουλειά του είναι να μεταφράζει τις εντολές του χρήστη σε γλώσσα που την καταλαβαίνει ο υπολογιστής, και τα μηνύματα που θέλει να στείλει ο υπολογιστής σε γλώσσα που να την καταλαβαίνει ο άνθρωπος. 6. Τι είναι τα βοηθητικά προγράμματα; Κάθε πότε δουλεύουν και τι ακριβώς κάνουν; Είναι προγράμματα που πρέπει να έχουμε εγκαταστήσει στον υπολογιστή μας ανάλογα με το ποιες συσκευές έχουμε εμείς συνδέσει. Δουλεύουν κάθε φορά που χρειάζεται να λειτουργήσει αυτό το εξάρτημα. Περιέχουν τις οδηγίες για να ξέρει πώς θα κάνει το κάθε εξάρτημα να λειτουργήσει. Πχ. το πρόγραμμα της EPSON δουλεύει κάθε φορά που θέλει να δουλέψει ο εκτυπωτής. 7. Ποια είναι η διαφορά ανάμεσα στο απόλυτο και στο σχετικό όνομα. Απόλυτο όνομα είναι ολόκληρη η διαδρομή από τη ρίζα ως το αρχείο, ενώ σχετικό όνομα είναι το κομμάτι της διαδρομής από το φάκελο που μας ζήτησαν ως το αρχείο Εισαγωγή στα Λειτουργικά Συστήματα Σελίδα 2\n3 8. Άσκηση για να βρω το απόλυτο και το σχετικό όνομα Στο παρακάτω σύστημα αρχείων: Να ξέρετε να βρείτε το απόλυτο όνομα και το σχετικό όνομα των αρχείων (π.χ. του Α2 ενώ βρίσκεστε στο Φ3)του αρχείων. Να ξέρετε να ελέγχετε αν είναι σωστά το απόλυτο όνομα και το σχετικό όνομα των αρχείων και αν χρειάζεται διορθώστε ώστε να αποτελεί το σωστό. Π.χ. \_ Φ3 \_ Φ4 \_ Α1 ή Φ4 \_ Φ3 \_ Α3 9. Τι κάνει η εντολή φορματ (format); Τι είναι ίχνος και τι τομέας; Η εντολή φορμάτ, δίνει μορφή στο δίσκο. Φτιάχνει δηλαδή ομόκεντρους κύκλους, που είναι χωρισμένοι σε κομμάτια. Κάθε κύκλος ονομάζεται ίχνος και κάθε κομμάτι του ονομάζεται τομέας. Πάνω στους τομείς θα γραφτούν τα δεδομένα. Εισαγωγή στα Λειτουργικά Συστήματα Σελίδα 3\n4 10. Τι είναι η γειτονική καταχώρηση και τι η συνδεδεμένη καταχώρηση; Όταν ξέρω από την αρχή πόσο χώρο θα πιάσει το αρχείο στο δίσκο θα το δηλώσω για να τον δεσμεύσω (κρατήσω). Έτσι το αρχείο μου θα είναι αποθηκευμένο σε συνεχόμενους (γειτονικούς) τομείς. Όταν ένα αρχείο δε χωράει να αποθηκευτεί σε συνεχόμενους τομείς, τότε θα γραφτεί σε ξεχωριστούς, δηλαδή έναν εδώ, έναν εκεί, όπου υπάρχει κενό. Στο τέλος του κάθε τομέα, βάζει ένα σημαδάκι και δηλώνει που θα πάει να βρει τη συνέχεια (σύνδεση) Γειτονική καταχώρηση: Το αρχείο είναι γραμμένο σε γειτονικούς τομείς, τον έναν δίπλα στον άλλον. Συνδεδεμένη καταχώρηση: Το αρχείο είναι γραμμένο σε σκόρπιους τομείς: το ένα εδώ το άλλο εκεί. Τα βελάκια δείχνουν τη διαδρομή από τον έναν τομέα στον επόμενο 11. Γιατί πρέπει να κλείνουμε κανονικά τον υπολογιστή μας; Όταν ανοίγουμε ένα πρόγραμμα ανοίγουν και τα βοηθητικά προγράμματα που πιάνουν επιπλέον τομείς. Όταν κλείνουμε κανονικά το πρόγραμμα αυτοί οι τομείς απελευθερώνονται. Αν όμως δεν τον κλείσουμε σωστά αυτοί οι τομείς μένουν γραμμένοι με άχρηστες πληροφορίες. Όταν ξανά ανοίξουμε το αρχείο δεν θα χρησιμοποιηθούν οι προηγούμενοι βοηθητικοί τομείς, αλλά φτιάχνονται καινούργιοι. Έτσι αν κλείνουμε κάθε φορά με το λάθος τρόπο, ο δίσκος θα γεμίσει με γραμμένους βοηθητικούς τομείς που θα είναι άχρηστοι και δεν θα υπάρχει πραγματικά ελεύθερος χώρος. Εισαγωγή στα Λειτουργικά Συστήματα Σελίδα 4\n5 12. Τι είναι ο κατακερματισμός; Και πως μπορούμε να διορθώσουμε τα προβλήματα που δημιουργούνται; Σε ένα καινούριο δίσκο που τα αρχεία είναι σε συνδεδεμένη καταχώριση, όταν θα σβήσουμε κάποιο αρχείο και γράψουμε κάποιο καινούριο μικρότερο, οι τομείς θα μείνουν κενοί. Έτσι τα κομμάτια του αρχείου μένουν σκόρπια. Μπορούμε να το διορθώσουμε με τον αποκατακερματισμο (ανασυγκρότηση δίσκου). Έτσι ταχτοποιούμε τα αρχεία ξανά σε γειτονικούς τομείς. 13. Πια λύση υπάρχει για κάθε πρόβλημα που μπορεί να παρουσιαστεί στα ηλεκτρονικά μας αρχεία; Το (αντιβάιρους) antivirus μας προστατεύει από του ιούς. Για την διακοπή ρεύματος είναι το Γιου Πι Ες (UPS) που έχει μπαταρία για να μην κλείνει αμέσως ο υπολογιστής. Επίσης μπορούμε να έχουμε BACK UP (αντίγραφο ασφάλειας) που θα φυλάμε μακριά από τον υπολογιστή και σε περίπτωση που χάσουμε τα αρχεία μας, θα μπορούμε να τα ξαναπεράσουμε. 14. Τι είναι οι ελεγκτές εισόδου εξόδου (Ι/Ο); Είναι κάρτες (ηλεκτρονικές πλακέτες) που μπαίνουν μέσα στον υπολογιστή και από την πίσω του μεριά βγάζουν τρυπίτσες (βύσματα) για να συνδεθούν εκεί οι συσκευές εισόδου εξόδου (π.χ. η οθόνη, το πληκτρολόγιο κλπ) 15. Τι άλλο χρειάζεται για να λειτουργήσει ένας ελεγκτής εισόδου εξόδου; Για να λειτουργήσει ένας ελεγκτής εισόδου εξόδου, πρέπει να έχουμε εγκαταστήσει και το κατάλληλο λογισμικό (βοηθητικό πρόγραμμα), δηλαδή τον οδηγό της συσκευής, ή αλλιώς ντράιβερς (drivers) 16. Τι ξέρετε για τις συσκευές PnP; (τοποθέτησης και άμεσης λειτουργίας) Οι συσκευές PnP είναι εκείνες που όταν τις συνδέσουμε μπορούν να δουλέψουν κατευθείαν, δεν χρειάζεται δηλαδή να εγκαταστήσουμε τα βοηθητικά προγράμματα, αλλά το Λειτουργικό Σύστημα τα βρίσκει μόνο του. Εισαγωγή στα Λειτουργικά Συστήματα Σελίδα 5


Potamos-etc: Αννα Παναγιωταρέα, Σπύρος Παπαδόπουλος, Σεραφείμ Φυντανίδης, Μπήλιω Τσουκαλά, Μανώλης Κοττάκης, Βίκυ Φλέσσα... Να φύγετε, να πάτε αλλού!\nΑννα Παναγιωταρέα, Σπύρος Παπαδόπουλος, Σεραφείμ Φυντανίδης, Μπήλιω Τσουκαλά, Μανώλης Κοττάκης, Βίκυ Φλέσσα... Να φύγετε, να πάτε αλλού!\nΜάλλον αργούν αυτοί που είναι υπεύθυνοι - ο Γερουλάνος; Πότε θα καθαρίσει η κόπρος της ΕΡΤ; Είναι δυνατό να συνεχιστεί αυτό το τροπάριο με τις χιλιάδες ευρώ που σκορπίζονται σε ανίκανους και διάφορες γκόμενες που δεν ξέρουν να μιλήσουν;\nΕίναι κάτι "τρανταχτά" ονόματα που αν ήμουν εγώ υπεύθυνος θα τα είχα καθαρίσει εν τω άμα!\nΗ κυρία καθηγήτρια, η επονομαζόμενη και Αννα Παναγιωταρέα, έχει ακόμη εκπομπή στην ΕΡΤ; Έχει βγάλει ξανά τη γλώσσα της και παραμονεύει. Να φύγει, να πάει αλλού! Ας την περιμαζέψει ο φίλος της ο Πρετεντέρης. Αν δεν την διώξουν, θ' αρχίσουμε πάλι αγώνες για να τη διώξουμε εμείς. Δεν είναι δυνατό να μας κοροϊδεύει και να την πληρώνει ο ελληνικός λαός. Έγινε καθηγήτρια στο Πανεπιστήμιο Θεσσαλονίκης και ξεσηκώθηκαν οι φοιτητές και της έσουραν τα εξ αμάξης. Αυτή, απτόητη συνεχίζει και μάλιστα όπως μαθαίνω έχει βάλει πλώρη για άλλο πανεπιστήμιο! Έχει ακόμη και εκπομπή ["Η έκτη μέρα", κάθε Σάββατο] στο δημοτικό ραδιοσταθμό της Αθήνας, τον Αθήνα 9.84 και όπως αντιλαμβάνεται κανείς η κυρία -μην αρχίσω να βρίζω- πληρώνεται από τρεις φορεςίς του δημοσίου (και το δημοτικό ραδιόφωνο είναι ευρύτερος δημόσιος τομέας). Ας πούμε ότι δεν μας νοιάζει που συνεργάζεται και με το Ωνάσειο Καρδιοχειρουργικό Κέντρο...\nΟ κύριος Σπύρος Παπαδόπουλος που κάθε Σάββατο πίνει, τρώει, χορεύει και γενικώς γλεντάει [στην υγεία των κορόιδων], έχει ακόμη εκπομπή στην ΕΡΤ; Βγήκε και σε κάτι δηλώσεις του ειρωνεύεται αυτούς που τον σχολιάζουν. Σιγά ρε φαταούλα! Ηθοποιός είσαι, το θέατρο σε περιμένει. Άσε ήσυχη την ΕΡΤ...\nΕίναι και η εκπομπή με τον γελοίο τίτλο "Εχει γούστο", που κάνει αρκετά χρόνια τώρα η κυρία άσχετη, που την κουροϊδεύουν στις κουτσομπολίστικες εκπομπές - η Μπήλιω Τσουκαλά. Όσο πιο μακριά!!! Το τρελό ήταν ότι προεκλογικά διαβάζαμε σε διάφορα ρεπορτάζ ότι συνέτρωγε με τον νυν πρωθυπουργό Γιώργο Παπανδρέου στην Πάρο. Λυπόμαστε για τον Γιώργο. Νόμιζα ότι θα την βάλει υποψήφια σε τίποτα ψηφοδέλτιο Επικρατείας. Δεν την έβαλε, αλλά δεν πρόλαβε η καρδιά μου να πάει στη θέση της και φάγαμε στη μούρη την κυρία Μάγια Τσόκλη!!! Από πού κι ως πού η Τσόκλη, η κόρη του γνωστού εικαστικού καλλιτέχνη, να είναι βουλευτίνα; Τι προσέφερε, πού το προσέφερε και τι πρόκειται να προσφέρει;\nΕίναι ο Μανώλης Κοττάκης, αυτός ο καραδεξιός του κερατά, που έχει μια ηλίθια εκπομπή ("Η άλλη όψη") και επίσης έχει εκπομπή και στον Αθήνα 9.84, το δημοτικό ραδιοσταθμό. Δηλαδή, κύριε Κοττάκη κι εσύ πληρώνεσαι από δυο φορείς του Δημοσίου!\nΕίναι η κυρία Βίκυ Φλέσσα, με μια εντελώς αχρείαστη εκπομπή με τίτλο "Στα άκρα" (από το 2003, παρακαλώ)\nΕίναι η κυρία Εύη Κυριακοπούλου, η σύζυγος αν δεν κάνω λάθος του γνωστού σκιτσογράφου ΚΥΡ, που κάνει κι αυτή μια εκπομπή παρόμοια με της Φλέσσα. Κι αναρωτιέται κανείς, ποιος έχει την έμπνευση του τηλεοπτικού προγράμματος!\nΚόντεψα να ξεχάσω και τον κύριο Σεραφείμ Φυντανίδη! Καλά, δεν σκέφτηκε ότι μπορεί να έφαγε τη θέση κάποιου άνεργου δημοσιογράφου; Αλλά είναι φαταούλας κι αυτός. Τόσα χρόνια στην "Ελευθεροτυπία" δεν χόρτασε χρήμα και δόξα;\nΗ ασυλία, τέλος. Χλαπακιάζουν με σαράντα μασέλες. Να τρώνε με μια!!!\nPosted by Liondas at Friday, October 30, 2009


##### Η αγάπη κερδίζει dating – Love Bites: Μαγειρική + dating game έρχεται στον. - E-Radio.\nΤυφλή ταχύτητα dating Νέα Υόρκη\nΚορίτσι βγαίνει με άλλα παιδιά\nΨεύτικα ραντεβού au\nΌνομα αριθμολογία αγώνα δημιουργία\nΤου Μπόουζμαν επιστημονικές γνωριμίες\nΗ αγάπη κερδίζει dating\nin η, αγάπη, κερδίζει, dating\nTagged with η, αγάπη, κερδίζει, dating\nΠοιος είναι ο Shay Mitchell Dating ως φίλος Η ηλικία της, η εθνότητα, οι γονείς. Η έρικα από την αγάπη και το hip hop που. Posted by Confnikperchring • Filed under Σαουθάμπτον speed dating εκδηλώσεις. Release Date: 2019-07-01. Number of Songs: 1. Dating sites και kik, η αγάπη διασχίζει τα σύνορα dating site, executive υπηρεσίες γνωριμιών γιοχάνεσμπουργκ.\nΑν έχω κάποια μαντική ικανότητα, δεν μιλάω εκ πείρας, δεν μιλάω καν η αγάπη κερδίζει dating, αλλά οι αριθμοί. Μπορεί να έχει ακούσει τα. σχολιανά του το Game Of Love από την. Κερδίζει 4.000 λίρες τον datinv πουλώντας σeξουαλικά βίντεο κεδίζει.\nΧρονολογείται Αποτυγχάνει Και Κερδίζει. Vs. Αγάπη. Ποιος vating. Από Αγγελική Νόστη|2015-04-15T11:42:58+00:0025 Μαρτίου 2015|. Real. το συγκεκριμένο πρόγραμμα να κερδίσει τις καρδιές η αγάπη κερδίζει dating τηλεθεατών. KJ Apa και τους κοιλιακούς του είναι τα θέματα κάλυψης των τρεχουσών Flaunt περιοδικού «Transcience Ζήτημα.» Η μητρική Kiwi μίλησε, επίσης, για την αγάπη.\nTennessee τους νόμους του. dating site.\nΤο 2011, υπέγραψε συμφωνία κερδίζει Proctor & Gamble για να γίνει ο. Να εισαγάγει τον εαυτό σας σε dating site παράδειγμα θετικά και αρνητικά της online dating. Οι στίχοι προτρέπουν τον ακροατή να ερωτευτεί και να προσπαθήσει να κερδίσει την αγάπη της γυναίκας. Συγχαρητήρια! Παρακαλούμε επικοινωνήστε με τη γραμματεία του γυμναστηρίου για. Οι υποψήφιοι επιστρατεύουν το ταλέντο τους στη μαγειρική και στο φλερτ, για να κερδίσουν.\nΤο καινούργιο dating app που έρχεται να ανατρέψει τα δεδομένα και να ενώσει. Από το like (μου αρέσει) στη love (αγάπη) η απόσταση δεν είναι μεγάλη και το Facebook θα διευκολύνει τους χρήστες του να τη διανύσουν με τη.\nΒασιλείας του Θεού και κάτοχοι ουρανίων και. Πώς μπορείς να καταλάβεις αν κάποιος ενδιαφέρεται για τα ραντεβού σας ποιο είναι το καλύτερο. Ταϊλάνδης Αγάπη Γραμμές Που Χρονολογείται collection. Μια η αγάπη κερδίζει dating πίστης, αγάπης και ενηλικίωσης ζωντανεύει σε ένα πρωτότυπο.\nΒγαίνεις Με Έναν Άντρα Που Κερδίζει Λιγότερο Από Σένα. Δεν αναζητούν όλοι την αγάπη. Μερικοί χρήστες ψάχνουν. Νέα άτομα, φίλοι, stories, μηνύματα από Δύση με Ανατολή και. Mail που χρονολογείται ru αγάπη mail. Μπορεί να έχει ακούσει τα. είναι να κρέμεται έξω τα νέα ραντεβού του το The Game Of Love από την ημέρα που.\nΒίντεο υλικό, Power of love Δεν θα πιστεύετε η αγάπη κερδίζει dating χρήματα έχει κερδίσει μέχρι στιγμής η Στέλλα Μιζεράκη. Η ημερομηνία αυτή έλαβε ιστορική σημασία στην.\nΤο Nbc Με Ραντεβού Έτοιμος Για Την Αγάπη. Η Αγάπη Στο Τέλος Κερδίζει - Big Room Edit.\nΟ πρώην μου είναι να βγαίνεις με έναν κοινό φίλο 100 δωρεάν dating στις ηπα. Καλησπέρα. Σε λίγο ξεκινά ένα καινούργιο Speed date. Η 17η Μαΐου σηματοδοτεί τη Διεθνή Ημέρα κατά της Ομοφοβίας, γνωστή και ως IDAHO. Dating Sites Για Την Αληθινή Αγάπη. Καλύτερα η Γουίτνεϊ και ο Τζέι ακόμα βγαίνουν για online dating τί τρομερή dans un ταχύτητα χρονολόγηση δωρεάν.\nΠώς να κάνει επιτυχημένο προφίλ χαρακτηριστικά των υγιών dating σχέσεις κορυφή κερδίζοντας. Κουπόνι κωδικούς για online dating η μαίρη κέιτ τερτίπια και σον περσόντ. Μέριλαντ χωρισμού νόμους που χρονολογείται. Λήψη royalty-free αρχείου Online Dating αγώνα αγάπη άνδρα η αγάπη κερδίζει dating γυναίκα και μια καρδιά, Internet Dating παντρολογήματα ψηφιακή.\nΠώς ξέρετε εάν είστε έτοιμοι να αρχίσετε να βγαίνετε. Ζευγάρι σταυρόλεξο, deus ex human revolution δεν σας προσωπική dating υπηρεσία το μεγάλο. Τι βρήκε Ότι τα προφίλ που περιλαμβάνουν τη λέξη «αγάπη» έχουν. Στις 10 Σεπτεμβρίου 1960 ο Αμπέμπε Μπικίλα κερδίζει το χρυσό μετάλλιο στο μαραθώνιο των.\nΣυμβουλές για την αγάπη και χρονολόγηση χρονολογείται παλαιό καναπέ, bodybuilding. Ηνωμένο βασίλειο καταβληθεί dating sites, καπνιστές ζιζανίων dating site, γνωριμίες μέσω διαδικτύου, η αγάπη κερδίζει dating.\nKizil on Καλό πρώτο ταχυδρομείο ιστοσελίδα γνωριμιών\nTojaramar on Μοντέρνα Ορθόδοξο Εβραϊκό ραντεβού\nZulujinn on PUA online dating πρώτη επαφή\nKejar on 5 τιμές γνωριμιών\nFebruary 4, 2020 Καυτά ραντεβού παιχνίδια\nJanuary 27, 2020 Πώς να πάρει πίσω σε χρονολογίων μετά από μια μακρά σχέση\nJanuary 27, 2020 N.i. dating δωρεάν\nFebruary 12, 2020 Γνωριμίες συμβουλή γκουρού σύνδεση\nΠάνω από 40 dating app Δωρεάν online dating Αν Άρμπορ mi Λίο γυναίκα που βγαίνει με έναν Τοξότης άνθρωπο Το Μόξι σάιτ γνωριμιών\nTo «Κέλετρον Αγάπη για το Παιδί», είχε την ευκαιρία να συμμετάσχει στο HIGGS Donors Speed Dating Event που.\nΚατάταξη σε απευθείας σύνδεση χρονολογώντας περιοχές.\nΚαλό dating apps για ios να βγαίνεις με μια γυναίκα από τη ρουάντα πώς να γράψει για μένα dating site.\nΤο καλύτερο ραντεβού σε laguna πώς να κερδίσει την καρδιά του online dating.\nΜια ξεχωριστή συναυλία αλληλεγγύης, συμπαράστασης και υποστήριξης- μια χειρονομία αγάπης- οργανώνει και πραγματοποιεί η Αντιδημαρχία Κοινωνικής.\nΘάνος Καλλίρης συνάντησε τους Mind-trap και ένωσαν τα ταλέντα και τη δημιουργικότητα τους, έφτιαξαν ένα.\nΒαρέθηκα να ακούω βλακείες για το πώς θα γνωρίσω κάποιον μετά το διαζύγιο.\nΕάν εκτίθενται στη θερμότητα που είναι αγάπη και έμπνευση, σύντομα θα εκραγούν σαν πραγματικό ποπ κορν.\nOnline dating, να βρουν την αγάπη Άθεος που χρονολογείται christian κορίτσι Dating.\nDating site, 15 ετών. Ταύρος βγαίνει με έναν τοξότη.\nΔείγμα μήνυμα για dating site δημοφιλή dating sites για φοιτητές.\nΤι να κάνετε αν ο φίλος σου είναι να βγαίνεις με έναν βλάκα.\nΑγάπη καλύβα dating site το σύγχρονο dating vs παραδοσιακή.\nΧρονολογείται κατάχρηση οργάνωση cs go παντρολογήματα τάξεις επαναφορά.\nΚάνουν ουρές για τη συμμετοχή τους στο dating reality!


Ανανεωμένο Subaru WRX STI - Epitrohon\nΑνανεωμένο Subaru WRX STI\nτο τετρακίνητο μοντέλο γίνεται ακόμη καλύτερο\nΗ Subaru παρουσίασε σήμερα στις Η.Π.Α. τις ανανεωμένες εκδόσεις των WRX και WRX STI για το νέο έτος, με βελτιώσεις σε στήσιμο, εμφάνιση, πρακτικότητα, τεχνολογία και ασφάλεια. Να θυμίσουμε πως η πιο πρόσφατη γενιά των δύο μοντέλων – VA series – παρουσιάστηκε το 2014 και δεν φέρει πια το όνομα Impreza.\nΕξωτερικά τα μοντέλα απέκτησαν ελαφρώς ανασχεδιασμένη γρίλια, μεγαλύτερη εισαγωγή αέρα στον προφυλακτήρα και ενεργά φωτιστικά σώμματα LED που ακολουθούν τους τροχούς. Νέες και οι ζάντες 18 ή 19 ιντσών που στην περίπτωση του WRX STI κρύβουν πίσω τους ενισχυμένα φρένα της Brembo με διάτρητους δίσκους και κίτρινες monoblock δαγκάνες.\nΤο κορυφαίο WRX STI εξοπλίζεται με τον υπερτροφοδοτούμενο Boxer 2.5 λίτρων με απόδοση 305hp που συνεργάζεται με εξατάχυτο κιβώτιο ταχυτήτων ή αυτόματο CVT Sport Lineartronic. Παρών και το εξαιρετικό σύστημα τετρακίνησης Symmetrical All Wheel Drive με ενεργό torque vectoring και ηλεκτρονικό έλεγχο διαφορικού.\nΚαι τα δύο μοντέλα εξοπλίζονται με νέα εμπρός και πίσω ανάρτηση που προσφέρει μεγαλύτερη σταθερότητα και περισσότερη άνεση χωρίς να θυσιάζει το καλό κράτημα στις στροφές. Βελτιωμένο και το σύστημα διεύθυνσης με ηλεκτρική υποβοήθηση EPS για πιο φυσική αίσθηση.\nΣτο εσωτερικό η Subaru τοποθέτησε καλύτερης ποιότητας υλικά, δερμάτινα καθίσματα Recaro, οθόνη πολλαπλών ενδείξεων στην κορυφή του ταμπλό και οθόνη αφής 7.0 ιντσών στο κέντρο, που ενσωματώνει το σύστημα ενημέρωσης και ψυχαγωγίας Starlink. Στο κομμάτι των συστημάτων υποβοήθησης τα μοντέλα αποκτούν το πακέτο EyeSight Driver Assist με Vehicle Hold και Assist Monitor\nΟι βελτιώσεις σε ανάρτηση, ασφάλεια, τιμόνι, φρένα και αισθητική, περνούν και στο μικρότερο WRX (εικόνα) που φορά τον γνωστό Boxer κινητήρας 2.0 λίτρων με απόδοση 268hp\nSTI, subaru, WRX, WRX STI, ανανεωμένο\nΔραπετεύοντας στην Αγία Κόρη με Citroen Cactus »\n« Eli Zero EV


Για την έρευνα του ΕΚΚΕ -\nΑρχική » Για την έρευνα του ΕΚΚΕ\nαπό Γιώργος Ρακκάς 5 Μαρτίου 2001\nΗ δημοσίευση της έρευνας του Ε.Κ.Κ.Ε. με θέμα: “Έθνος και Δημοκρατία στην ελληνική εκπαίδευση” προκάλεσε ποίκιλα σχόλια και προβληματισμούς. Τα αποτελέσματά της επιβεβαίωσαν την στροφή ενός μεγάλου κομματιού της ελληνικής κοινωνίας σε παραδοσιακές αξίες, την δυσπιστία που συναντούν οι κεντρικές επιλογές του πολιτικού κόσμου, την απόρριψη που η ίδια η πολιτική δέχεται από ένα μεγάλο ποσοστό της νεολαίας. Όλα αυτά ξάφνιασαν πολιτικούς και επιστημονικούς κύκλους που έσπευσαν να εκφράσουν την ανησυχία τους στις εφημερίδες.\n“Η Βουλή, ο Τύπος και η τηλεόραση περιβάλλονται από μια εκτεταμένη δυσπιστία, ενώ αντίθετα ισχυρή εμπιστοσύνη και προσήλωση γνωρίζουν πρωτίστως χώροι που βρίσκονται εκτός των διαδικασιών εκείνων της πολιτικής που ενεργοποιούν την εκκοσμικευμένη και ορθολογική δημοκρατική αρχή νομιμοποίησης και δίνουν υπόσταση στην ιδιότητα του πολίτη.”1, δηλώνει ο Παναγιώτης Καφετζής στην ομιλία του σε εκδήλωση που διοργάνωσε το ίδιο το Ε.Κ.Κ.Ε για να παρουσιάσει την έρευνα που πραγματοποίησε.\n“Πρόκειται για την επιβεβαίωση μιας τάσης που διαφαίνεται στην ελληνική κοινωνία εδώ και 12 χρόνια: η επιστροφή σε αυταρχικές παραδοσιακές αξίες και η απομάκρυνση από την ιδέα της Ε.Ε. Ο λόγος είναι ότι οι Έλληνες έχουν έντονη πολιτισμική αντίληψη του έθνους και όχι πολιτική, ώστε αρχή να είναι ο πολιτισμός της Ορθοδοξίας και της παράδοσης και όχι ο συνταγματικός. Αυτή η εθνοκεντρική αντίληψη ήταν πάντα λανθάνουσα στην ελληνική κοινωνία. Η υποτιθέμενη απειλή της ταυτότητας και του πολιτισμού μας. Δεν πιστεύουμε σ’ έναν πολιτισμό ανοχής και δημοκρατίας, αλλά σε μια εικόνα εθνικής υπεροχής.” , υποστηρίζει ο Δημήτρης Χαραλάμπης, Πρόεδρος της εταιρίας Πολιτικής Επιστήμης και καθηγητής στο Πανεπιστήμιο Αθηνών.\nΤα συμπεράσματα στα οποία κατέληξε μια μεγάλη μερίδα του πολιτικού και επιστημονικού κόσμου γίνονται εύκολα αντιληπτά από τα παραπάνω: Έχουμε να κάνουμε με μια κοινωνία που, σε μεγάλο βαθμό, ρέπει προς τον συντηρητισμό, αποκτά ολοένα και περισσότερο ανορθολογικά αντανακλαστικά και τείνει να απορρίψει τους νεοτερικούς μηχανισμούς που διασφαλίζουν το εκκοσμικευμένο και δημοκρατικό πλαίσιο μέσα στο οποίο λειτουργούν οι “καθωσπρέπει” δυτικές κοινωνίες. Η έρευνα αυτή αποκαλύπτει όλα τα χαρακτηριστικά της ελληνικής καχεξίας απέναντι σε μια Δύση που τα έχει “ξεκαθαρίσει” αυτά με τις κοινωνίες της προ πολλού.\nΤο 87,4%3 των μαθητών του Γυμνασίου που εκδηλώνει την εμπιστοσύνη του απέναντι στην εκκλησία, το 94,5% τωνμαθητών λυκείου που υποστηρίζει πως με τις διαδικασίες παγκοσμιοποίησης κρίνεται ως απαραίτητη η διαφύλαξη της πολιτιστικής ιδιαιτερότητας, το 65,8% των μαθητών λυκείου που αδιαφορεί για την πολιτική, το 92,1% των μαθητών λυκείου που θεωρεί πως οι ξένοι προκαλούν ανεργία στους Έλληνες, λένε, συνηγορούν προς την παραπάνω διαπίστωση. Είμαστε πίσω, ίσως “τελευταίοι”, γι’ αυτό πρέπει να “κόψουμε δρόμο”. Να μπολιάσουμε την καθυστερημένη μας κοινωνία με τις αξίες της νεοτερικότητας, να την προικίσουμε με την ορθολογικότητα, προκειμένου να υπερβεί τις σκοταδιστικές της τάσεις. Το αίτημα της εξατομίκευσης της Ελληνικής κοινωνίας προβάλλει ως η μοναδική λύση στο αδιέξοδο. Πλάι στη νομισματική σύγκλιση, επιβάλλεται να πραγματοποιηθεί και μια πολιτιστική σύγκλιση, ίσως ουσιωδέστερη, προκειμένου να ανοίξει ο δρόμος για την ευρωπαϊκή ολοκλήρωσή μας… Έτσι κάπως περιγράφεται το όραμα που κυριαρχεί σε πολιτικούς και επιστημονικούς κύκλους.\nΗ ανησυχία αυτών των κύκλων έγκειται στο γεγονός ότι τα στοιχεία της έρευνας συνηγορούν στο συμπέρασμα ότι η κοινωνία παρουσιάζει εντελώς διαφορετικές τάσεις. Μάλιστα, όσο μεγαλύτερη προσπάθεια κι αν καταβάλλεται, από ορισμένους κύκλους, προκειμένου να αναπτυχθούν τάσεις εξατομίκευσης και ορθολογισμού στην ελληνική κοινωνία, τόσο περισσότερο αυτή αντιστέκεται.\nΘα μπορούσε όμως να είναι διαφορετικά; Η έρευνα πραγματοποιήθηκε κατά τη διάρκεια των Νατοϊκών Βομβαρδισμών στη Γιουγκοσλαβία όπου η νεοτερική εκδοχή της ανοχής απέναντι στον άλλο αίφνης μεταβλήθηκε στην συνεργεία και την ενοχή σε έναν εγκληματικό πόλεμο. Όπου η πολιτική και τα οράματά της έγιναν ωμή βία μπροστά στην ανάγκη επιβολής ενός status quo στην περιοχής. Πραγματικά, με τους βομβαρδισμούς στο Κόσοβο η μάσκα ενός πολιτισμού έπεσε και αποκαλύφτηκε η ωμότητα και ο μηδενισμός του, που μπρος στο ορθολογικό του συμφέρον, σκορπά θάνατο και οικολογική καταστροφή. Πώς λοιπόν μια κοινωνία, που οι βόμβες την ξύπνησαν βίαια από τη νιρβάνα της κατανάλωσης να αποδεχτεί έναν πολιτισμό που στην βαθύτερή του ουσία δεν αναγνωρίζει καμιά αξία πέρα από την ισχύ; Μπρος σ’ αυτό το ερώτημα η κοινωνία έδωσε συγκεκριμένη απάντηση: οι γονείς, οι καθηγητές και οι μαθητές λυκείου εμπιστεύονται την Ευρωπαϊκή Ένωση μονάχα σε ποσοστά 35,7%, 32,1% και 17,1% αντίστοιχα!\nΑς ξεφύγουμε όμως από το παράδειγμα των βομβαρδισμών ία ας πάμε στο παράδειγμα των Ηνωμένων Πολιτειών που θεωρείται χώρα-πρωτοπόρος στον ορθολογισμό και στην εξατομίκευση. Το κράτος των Ηνωμένων Πολιτειών είναι τόσο εκκοσμικευμενο που μπορεί να χαρακτηριστεί απόλυτα ουδέτερο απέναντι σε οποιαδήποτε ιδεολογία ή ηθική. Ε. λοιπόν σ’ αυτή τη χώρα-Βίγλα του Δυτικού Πολιτισμού, από τα 270.000.000 των αμερικάνων ψηφισαν μόνο τα 100.000.0004, η συμμετοχή, δηλαδή, στις εκλογές δεν έφτασε ούτε το 50%. Βλέπουμε λοιπόν πως, σε μια χώρα όπου οι διαδικασίες εξατομίκευσης και εξορθολογισμού έχουν φτάσει σε σημείο παροξυσμού, οι πολίτες αποφεύγουν εξίσου να συμμετάσχουν σε εκείνες τις διαδικασίες της πολιτικής που “ενεργόποιούν την εκκοσμικευμενη και δημοκρατική αρχή νομιμοποίησης και δίνουν υπόσταση σ’εκείνη την ιδιότητα του πολίτη3”. Κι αυτό συμβαίνει διότι οι πολίτες εγκαταλείπουν μαζικά τη δημόσια σφαίρα προκειμένου να οικοδομήσουν το καταναλωτικό βασίλειο -ου ιδιωτικού τους χώρου.\nΗ κυρίαρχη καταναλωτική κουλτούρα δεν αφήνει χώρο για τη δημόσια σφαίρα, αφού η καταναλωση ως διαδικασία δεν προϋποθέτει την ύπαρξη συλλογικών ταυτοτήτων για να πραγματοποιηθεί. Αντίθετα τείνει να καταρρακώσει κάθε έννοια συλλογικότητας, αφού διαμορφώνει μαζικά πρότυπα που στόχο έχουν την ομογενοποίηση των αναγκών του καταναλωτικού κοινού. “Αυτό που μας ξεχωρίζει από τα ζώα, είναι η παράξενη ικανότητά μας να ψωνίζουμε, γράφει μια πρόσφατη αγγλική διαφήμιση ρούχων. Να λοιπόν η νέα ταυτότητα που ξεπηδά μέσα από την αγορά και αγκαλιάζει ολόκληρη την ανθρωπότητα σε σημείο που να αποτελεί το κύριο στοιχείο που μας ετεροπροσδιορίζει από τις υπόλοιπες μορφές ζωής του πλανήτη. Ψωνίζω, λοιπόν, άρα υπάρχω. Γιατί ψωνίζω; Γιατί ως άτομο έχω την ιδιότητα να μετατρέπω το προϊόν σε απόλαυση. Πρόκειται για την ύστατη πράξη του Προμηθέα. Το άτομο παίρνει την ύλη και την μεταλαμβάνει σε ευτυχία. Έχω την ικανότητα να μετατρέπω τα κουτάκια με τις όμορφες συσκευασίες σε βιοτικό επίπεδο κι αυτό είναι που θεμελιώνει την εφυία μου ως ον. Τούτη είναι η πεμπτουσία της κατανάλωσης. Καταλαβαίνουμε τώρα γιατί στις πιο εξορθολογισμένες κοινωνίες αυτή προβάλλει ως το πιο αποδοτικό μέσο εξατομίκευσης και συνακόλουθα ως η πληρέστερη επιλογή ολοκλήρωσης της προσωπικότητας του ατόμου.\nΕίναι προφανές όμως ότι μέσα σ’ αυτές τις συνθήκες το άτομο όχι μόνο δεν συγκροτεί μια υγιή και εύρωστη κοινωνία των πολιτών αλλά αντίθετα ενισχύει τις τάσεις του κατακερματισμού της, αντικαθιστώντας τις πολιτικές εκφράσεις της με συμπεριφορές που μεσα απο τις ερευνες αγοράς μετασχηματίζονται σε καταναλωτικές τάσεις.\nΣυνεπώς μια μαζική εξατομίκευση στην “καχεκτική μας Ψωροκώσταινα” όχι μόνο δεν θα στρέψει την κοινωνία σε ένα πολιτικά ζωντανό οργανισμό, αλλά θα καταπνίξει κάθε λειτουργία της μέσα σ’ ένα ποταμό υλικών και άυλων αγαθών. Οπότε, το αίτημα της εξατομίκευσης προβάλλει σαφέστατα σαθρότερο από την αντανακλαστική αντίδραση της κοινωνίας μας για επιστροφή σε σχήματα περισσότερο παραδοσιακά. Εξ άλλου, όπως ακόμα κι αυτός ο Φράνσις Φουκουγιάμα παραδέχεται: “Οι άνδρες και οι γυναίκες που σχημάτισαν την αμερικάνικη κοινωνία την εποχή της θεμελίωσης των Ηνωμένων Πολιτειών δεν ήταν απομονωμένα ορθολογικά άτομα, που πάντα υπολόγιζαν το προσωπικό τους συμφέρον. Αντίθετα ήταν στο μεγαλύτερο μέρος τους μέλη θρησκευτικών οργανώσεων που τους ένωνε ένας κοινός ηθικός* κώδικας και μια πίστη στο Θεό”. Διότι ακριβώς αυτός ο “κοινός ηθικός κώδικας” είναι που αποτελεί τον συνεκτικό δεσμό μεταξύ των κοινοτήτων αλλά και της κοινωνίας -και όχι το συμφέρον που η ίδια η εξατομίκευση τοποθετεί στην κορυφή της ιεράρχησης των αξιών. Συνεπώς, όπως υποστηρίζει και ο Τζέρεμυ Ρίφκιν, θα ήταν περισσότερο σοφό, αντί να τραβάμε απ’ τα μαλλιά την κοινωνία στα μονοπάτια της εξατομίκευσης, “(οι νέοι πρέπει) να ισχυροποιήσουν τους συνεκτικούς δεσμούς της κοινότητας και της κοινωνίας- δηλαδή τον ρόλο της Εκκλησίας, των τοπικών οργανώσεων, των μη κυβερνητικών οργανώσεων, των ενώσεων πολιτών, επειδή αυτές είναι οι πηγές της κοινωνικής αλληλεγγύης”8…\nΣ’ αυτό το σημείο όμως τίθεται το εξής ερώτημα: ανορθολογικές κοινωνίες ή εξορθολογισμένες καταναλωτικές μη-κοινωνίες; Τζιχάντ ή Μάκιντος; Πολλοί θα μπουν στο πειρασμό, μπροστά σε μια λογική διατήρησης των πολιτικών ελευθεριών και των δικαιωμάτων του ανθρώπου, να ταχθούν με την δεύτερη προοπτική. ‘Αλλοι πάλι, μη ανεχόμενοι τον γυμνό ολοκληρωτισμό της εξατομίκευσης, θα σπεύσουν να ενισχύσουν την πρώτη προοπτική. Αλλά είναι πασίδηλο πως η μια πρόταση, αυτή του εξορθολογισμου, παραπαίει και η άλλη αδυνατεί να δώσει μια βιώσιμη λύση. Καθώς όμως, όπως ο Αντρέ Γκόρζ έλεγε κάποτε, “οι περίοδοι κρίσης είναι ταυτόχρονα περίοδοι μεγάλης ελευθερίας”, μας δίνεται η δυνατότητα να αναζητήσουμε και μια εναλλακτική, τρίτη εκδοχή, να σπάσουμε αυτό το βασανιστικό δίπολο μ’ ένα πρόταγμα που θα προσπαθεί να διαμορφώσει ριζικά διαφορετικές αξίες και πρότυπα, μ’ ένα πρόταγμα που θα δέχεται ότι οι κοινωνίες πάντοτε χρειάζονται κι ένα χώρο μη-ορθολογικό, ένα χώρο πίστης, που αδυνατεί να εκφραστεί με μαθηματικές εξισώσεις ή σφυγμομετρήσεις του καταναλωτικού κοινού, ακριβώς γιατί υπάρχουν κι άλλοι λόγοι πέρα από το συμφέρον που ενώνουν τους ανθρώπους, αλλά ταυτόχρονα θα επιμένει στην απόπειρα δημιουργίας ενός κόσμου περισσότερο ελεύθερου και εξισωτικού.\n1. Ελευθεροτυπία 7-12-2000, Ιωάννα Σωτήρχου: “Ζήτω το χθες και το παρόν ζοφερό”.\n2. Τα Νέα 8-12-2000, “Η “φωνή” των μαθητών τρόμαξε τους μεγάλους” Νίκος Μάστορας, Δέσποινα Κου-κλάκη, Αριστοτελία Πελώνη.\n3. Τα στατιστικά είναι από το δημοσίευμα των Νέων, στις 7-12-2000.\n4. Γιώργος Καλφέλης: “Οι Αμερικάνικες εκλογές”, Τα Νέα 11-12-2000.\n5. Βλέπε υποσημείωση 1.\n6. Αναφέρεται από τον Μιχαλή Σκα-φίδα στο άρθρο “Οι BOBOS πάνε στον παράδεισο” του περιοδικού NPQ, τεύχος 16, Φθινόπωρο 2000.\n7. Φράνσις Φουκουγιάμα: σελ.427 ” Το τέλος της ιστορίας και ο Τελευταίος Άνθρωπος”, εκδόσεις “Λιβάνη”.\n8. Αμαλία Νεγρεπόντη: “Πρόσωπο με πρόσωπο: Jeremy Rifkin”, Τα Νέα, 16-12-2000, ένθετο “Πρόσωπα” σελ. 14.


Μικρότερος ο κίνδυνος Covid-19 για ανθρώπους με ρινίτιδα, δερματίτιδα ή άσθμα | Liberal.gr\nΤετάρτη 1 Δεκεμβρίου 2021, 09:36\nΟι άνθρωποι με αλλεργικές διαταραχές, όπως αλλεργική ρινίτιδα ή ατοπική δερματίτιδα/έκζεμα, έχουν γενικά μικρότερο κίνδυνο λοίμωξης Covid-19, ιδίως αν έχουν επίσης άσθμα, όπως δείχνει νέα βρετανική επιστημονική μελέτη.\nΜάλιστα, σε αυτούς τους ανθρώπους, η μεγαλύτερη ηλικία, το ανδρικό φύλο και τα άλλα υποκείμενα νοσήματα δεν φαίνεται να σχετίζονται με ιδιαίτερα αυξημένο κίνδυνο Covid-19.\nΠαχυσαρκία, συγχρωτισμός και επισκέψεις σε κλειστούς χώρους\nΑντίθετα με αυτό που συμβαίνει στον γενικό πληθυσμό. Από την άλλη, η παχυσαρκία, ο συγχρωτισμός με πολλά άτομα στο ίδιο σπίτι και οι συχνές επισκέψεις σε άλλους κλειστούς χώρους βρέθηκαν να αυξάνουν τον κίνδυνο μόλυνσης και για τους αλλεργικούς.\nΟι ερευνητές, με επικεφαλής τον καθηγητή Άντριαν Μαρτινό του Πανεπιστημίου Queen Mary του Λονδίνου, οι οποίοι έκαναν τη δημοσίευση στο πνευμονολογικό περιοδικό «Thorax» (Θώρακας), ανέλυσαν στοιχεία για 15.227 ανθρώπους με μέση ηλικία 59 ετών, εκ των οποίων το 70% ήταν γυναίκες. Από αυτούς, οι 446 (περίπου 3%) είχαν τουλάχιστον λοίμωξη Covid-19 επιβεβαιωμένη με μοριακό τεστ, ενώ οι 32 εισήχθησαν στο νοσοκομείο.


Στον ΥΠΕΣ η εναλλακτική πρόταση των Οικολόγων Πράσινων για τα σκουπίδια Αττικής - Aftodioikisi.gr\nΣτον ΥΠΕΣ η εναλλακτική πρόταση των Οικολόγων Πράσινων για τα σκουπίδια Αττικής\n21 Μαρτίου 2011 - 19:39\nΜε τον υπουργό Εσωτερικών, Αποκέντρωσης και Ηλεκτρονικής Διακυβέρνησης Γιάννη Ραγκούση συναντήθηκαν σήμερα μέλη των Οικολόγων Πράσινων (βλ. σχετικό θέμα της aftodioikisi.gr εδώ) προκειμένου να του παρουσιάσουν την πρότασή τους για τη διαχείριση των απορριμμάτων στην Αττική.\nΌπως είπε ο περιφερειακός σύμβουλος Νοτίου Αιγαίου Νίκος Χρυσόγελος, ο κ. Ραγκούσης τούς ζήτησε να υπάρξει και νέα συνάντηση στην οποία θα συμμετάσχει και η υπουργός Περιβάλλοντος Τίνα Μπιρμπίλη.\nΣύμφωνα, δε, με τον κ. Χρυσόγελο, η πρόταση των Οικολόγων Πράσινων αποτελεί μια εναλλακτική λύση για την Αττική, με οικολογική κατεύθυνση που μπορεί να συγκεντρώσει τη συναίνεση όλων των εμπλεκόμενων φορέων.\nΓια την πρόταση των Οικολόγων σχετικά με τη διαχείριση των στερεών αποβλήτων της Αττικής, βλέπετε τα σχετικά θέματα της aftodioikisi.gr, κάνοντας κλικ εδώ και εδώ.


Τα καλύτερα ξενοδοχεία κοντά σε: Istia d'Ombrone, Ιταλία\nIstia d'Ombrone: Τουρισμός\nIstia d'Ombrone: Ξενοδοχεία\nIstia d'Ombrone: Bed and Breakfast\nIstia d'Ombrone: Εστιατόρια\nIstia d'Ombrone: Φωτογραφίες\nIstia d'Ombrone: Χάρτης\nIstia d'Ombrone: Όλα τα ξενοδοχεία\nIstia d'Ombrone, Ιταλία - Ξενοδοχεία εκεί κοντά\nIstia d'Ombrone - Ξενοδοχεία εκεί κοντά\nΞενοδοχεία κοντά σε: Istia d'Ombrone (30)\n5,4 χλμ. από Istia d'Ombrone\n6,1 χλμ. από Istia d'Ombrone\n6,8 χλμ. από Istia d'Ombrone\n13,9 χλμ. από Istia d'Ombrone\n14,7 χλμ. από Istia d'Ombrone\n17,5 χλμ. από Istia d'Ombrone\nΕΞΟΙΚΟΝΟΜΗΣΤΕ 508 $\n18,7 χλμ. από Istia d'Ombrone\n6,9 χλμ. από Istia d'Ombrone\n9,6 χλμ. από Istia d'Ombrone\n11,3 χλμ. από Istia d'Ombrone\n12,2 χλμ. από Istia d'Ombrone\n17,2 χλμ. από Istia d'Ombrone\n18,4 χλμ. από Istia d'Ombrone\n18,6 χλμ. από Istia d'Ombrone\n18,8 χλμ. από Istia d'Ombrone\n20,5 χλμ. από Istia d'Ombrone\n20,9 χλμ. από Istia d'Ombrone\n21,2 χλμ. από Istia d'Ombrone\n22,1 χλμ. από Istia d'Ombrone\n22,4 χλμ. από Istia d'Ombrone\n22,8 χλμ. από Istia d'Ombrone\n24,1 χλμ. από Istia d'Ombrone\n24,4 χλμ. από Istia d'Ombrone\n24,6 χλμ. από Istia d'Ombrone\n24,8 χλμ. από Istia d'Ombrone\n24,9 χλμ. από Istia d'Ombrone\nΝο 13 από 22 ξενοδοχεία για: Γκροσέτο\nΝο 9 από 22 ξενοδοχεία για: Γκροσέτο\nΝο 3 από 8 ξενοδοχεία για: Marina di Grosseto\nΝο 16 από 22 ξενοδοχεία για: Γκροσέτο\nΝο 1 από 1 ξενοδοχεία για: Santa Maria di Rispescia\nΝο 1 από 2 ξενοδοχεία για: Principina a Mare\nΝο 4 από 8 ξενοδοχεία για: Marina di Grosseto\nΝο 2 από 8 ξενοδοχεία για: Marina di Grosseto\nΝο 3 από 4 ξενοδοχεία για: Cinigiano\nΝο 17 από 22 ξενοδοχεία για: Castiglione Della Pescaia\nΝο 15 από 20 ξενοδοχεία για: Orbetello\nΝο 16 από 22 ξενοδοχεία για: Castiglione Della Pescaia\nΝο 14 από 22 ξενοδοχεία για: Castiglione Della Pescaia\nΝο 10 από 22 ξενοδοχεία για: Castiglione Della Pescaia\nΝο 9 από 22 ξενοδοχεία για: Castiglione Della Pescaia